Jurnalistlərin binası nazirliyə verilir? – Novator.az\nBakının Bibiheybət qəsəbəsində, Yeni Salyan şosesində jurnalistlər üçün tikilmiş üçüncü binanın Əmək və Əhalinin Sosial Müdafiəsi Nazirliyinə təhvil verilməsi ehtimalı var.\nBinaların tikintisinə Kütləvi İnformasiya Vasitələrinin İnkişafına Dövlət Dəstəyi Fondu məsul olub. Bu fond 2009-cu il aprelin 3-də yaradılıb. O vaxtdan qurumun icraçı direktoru postunda Vüqar Səfərli çalışıb.\n2020-ci il aprelin 4-də prezident İlham Əliyev Vüqar Səfərlini icraçı direktor vəzifəsindən azad edib. Dövlət başçısının digər sərəncamı ilə Əhməd İsmayılov icraçı direktor təyin olunub.\n2021-ci il yanvarın 12-də Kütləvi İnformasiya Vasitələrinin İnkişafına Dövlət Dəstəyi Fondunun əsasında Medianın İnkişafı Agentliyi publik hüquqi şəxs yaradılıb. Bu quruma da Əhməd İsmayılov icraçı direktor təyin edilib.\nBaş Prokuror yanında Korrupsiyaya Qarşı Mübarizə Baş İdarəsi 2020-ci ilin iyun ayında Kütləvi İnformasiya Vasitələrinin İnkişafına Dövlət Dəstəyi Fondu ilə bağlı cinayət işi qaldırıb. 2021-ci ilin yanvarında Vüqar Səfərli həbs edilib. Ona və başqa bir neçə şəxsə irəli sürülən ittihamların biri də mətbuat işçilərinə yaşayış evlərinin tikintisi üçün 2013-2019-cu illərdə dövlətdən ayrılmış vəsaitin bir hissəsinin mənimsənməsidir.\nCinayət işinə 2021-ci il iyulun 23-dən Bakı Ağır Cinayətlər Məhkəməsində baxılır.\n2021-ci il iyulun 24-də bir qrup media və QHT nümayəndəsi prezident İlham Əliyevə müraciət ünvanlayaraq paytaxtın Bibiheybət qəsəbəsində jurnalistlər üçün tikilmiş üçüncü binadakı mənzillərin şəhid ailələrinə, 2020-ci ilin Vətən müharibəsindəki qələbədə xidmətləri olan hərbi qulluqçulara və qazilərə verilməsini istəyib.\nNovator.az-ın əldə etdiyi məlumata görə, elə həmin gün Əmək və Əhalinin Sosial Müdafiəsi Nazirliyinin nümayəndələri jurnalistlər üçün tikilmiş üçüncü binaya baxış keçiriblər. Şəhid ailələri, müharibə veteranları və hərbi qulluqçuların mənzillə təminatı işinə bu nazirlik məsuldur.\nİyulun 30-da Əmək və Əhalinin Sosial Müdafiəsi Nazirliyinin ictimaiyyətlə əlaqələr və kommunikasiya şöbəsinin müdiri Fazil Talıbov Musavat.com-a açıqlamasında nazirlik nümayəndələrinin jurnalistlər üçün tikilmiş üçüncü binaya baxış keçirdiyini təkzib edib.


Lənkəranda “Barama”nın yeni ofisi tələbələrin istifadəsinə verildi - XALQQAZETI.COM\nLənkəran Dövlət Universiteti nəzdində “Azercell”in “Barama” İnnovasiya və Sahibkarlıq Mərkəzinin yeni ofisinin açılış mərasimi keçirilib. “Akhundoff Group” şirkəti tərəfindən ən müasir avadanlıqla təchiz olunan ofisdə gənclər üçün sahibkarlıq və informasiya texnologiyaları mövzularını əhatə edən təlimlərin keçirilməsi, müxtəlif layihələrin hazırlanmasına yardım edilməsi nəzərdə tutulub.\nTədbirdə çıxış edən “Azercell”in Korporativ Ünsiyyət şöbəsinin rəhbəri Nigar Şıxlinskaya Lənkəran Dövlət Universitetinin rəsmilərinə və “Akhundoff Group” şirkətinin rəhbərliyinə bu təşəbbüsü dəstəklədiklərinə görə təşəkkür edib. “Azercell” tərəfindən ölkədə sahibkarlıq mühitinin inkişafına töhfə vermək məqsədilə 2009-cu ildə yaradılan “Barama” İnnovasiya və Sahibkarlıq Mərkəzinin fəaliyyətindən bəhs edən Nigar Şıxlinskaya, yeni açılan ofisin gənclərə bu sahədə zəngin təcrübə bəxş edəcəyini söyləyib. O, həmçinin regional “Barama” ofislərinin paytaxt və bölgə universitetlərində təhsil alan tələbələri startap sahəsində bərabər inkişaf imkanları ilə təmin edəcəyini vurğulayıb. “Barama” İnnovasiya və Sahibkarlıq Mərkəzinin rəhbəri İmran Bağırov yeni mərkəzin məqsədinin kənd təsərrüfatı və texnologiyanı birləşdirmək, bu sahədə ixtisaslı kadrlar, proqramçılar yetişdirmək olduğunu bildirib.\n“Azercell” hər zaman gənclərin peşəkar inkişafına və onların mütərəqqi ideyalarının həyata keçirilməsinə xüsusi diqqət ayırıb. Bu işdə şirkətin təşəbbüsü ilə yaradılan ilk biznes inkubatoru – “Barama” İnnovasiya və Sahibkarlıq Mərkəzinin müstəsna rolu olub. “Azercell” və “Paşa Bank”ın dəstəyi ilə mərkəz fəaliyyəti boyunca bir çox layihələrin müstəqil şirkətə çevrilməsinə yardım edib, müxtəlif tədbirlər, seminarlar və təlimlər keçirib.\n27 2019 10:08 - XƏBƏRLƏR


Cecenistanda azerbaycanli faciesi - Azadliq Xeber\nÇeçenistanda azərbaycanlı faciəsi\n2018-04-23T11:17 xeber –\nBAKI, 23 aprel — Sputnik. İşləmək üçün Çeçenistan Respublikasına üz tutan Zaqatala rayonunun Dardoqqaz kənd sakini, 1986-cı il təvəllüdlü Məmmədov Elşən Nəcməddin oğlu dəhşətli faciənin qurbanı olub.\nSputnik Azərbaycan-ın bölgə müxbiri xəbər verir ki, 31 yaşlı Elşən Məmmədov Çeçenistanda bina tikintisində fəhlə kimi çalışdığı zaman binadan yıxılaraq ölüb. Ehtiyatsızlıq üzündən həyatını itirən mərhumun nəşi ötən gün doğulduğu kəndə gətirilib.\nQeyd edək ki, E.Məmmədov 5 aydan sonra ikinci dəfə ata olacaqdı.


Xaçmaz Rayon İcra Hakimiyyətində yeni kadr təyinatları olub. - Xəbərlər - XAÇMAZ RAYON Icra Hakimiyyəti\nXaçmaz Rayon İcra Hakimiyyətində yeni kadr təyinatları olub.\nAzərbaycan Respublikasının Prezidenti cənab İlham Əliyevin “Yerli icra hakimiyyətləri haqqında Əsasnamə”nin təsdiq edilməsi barədə” Azərbaycan Respublikası Prezidentinin 2012-ci il 6 iyun tarixli 648 nömrəli Fərmanında dəyişiklik edilməsi haqqında Azərbaycan Respublikası Prezidentinin 7 yanvar 2021-ci il tarixli Fərmanına əsasən Xaçmaz Rayon İcra Hakimiyyəti başçısı aparatında yeni yaradılmış Vətən müharibəsi iştirakçıları və şəhid ailələri ilə işin təşkili şöbəsinə müdir və böyük məsləhətçi vəzifələrinə təyinatlar olub.\nXaçmaz Rayon İcra Hakimiyyəti başçısının müvafiq əmrləri ilə Fərzəliyev Vüqar Yadigar oğlu şöbə müdiri, Ağayev Elşən Xanağa oğlu böyük məsləhətçi vəzifəsinə təyin ediliblər.\nFərzəliyev Vüqar Yadigar oğlu 24.12.1974-cü ildə Xaçmaz şəhərində anadan olub, 2001-ci ildə Bakı Ali Birləşmiş Komandanlıq məktəbini bitirib, 2001-2014-cü illərdə Azərbaycan Silahlı Qüvvələrində xidmət edib, 24.11.2014-cü ildə ehtiyyata buraxılıb. Vətən müharibəsi başladıqdan sonra 07.10.2020-ci ildə yenidən ordu sıralarına çağırılıb, Füzuli və Şuşa istiqamətində gedən döyüşlərdə iştirak edib. 10.01.2021-ci ildə ehtiyyata buraxılıb. Ehtiyatda olan mayordur. “Silahlı Qüvvələrin 10 illik Yubileyi”, “Qüsursuz xidmətə görə 3-cü dərəcəli”, “Qüsursuz xidmətə görə 2-ci dərəcəli”, “Silahlı Qüvvələrin 90 illik Yubileyi” və “Qüsursuz xidmətə görə 1-ci dərəcəli” medallarla təltif edilib.\nAğayev Elşən Xanağa oğlu 30.05.1992-ci ildə Xaçmaz rayonu Niyazoba kəndində anadan olub. 2013-cü ilə Azərbaycan Müəllimlər İnstitutunun Sumqayıt filialını Tarix və Coğrafiya müəllimi ixtisası üzrə bitirib. 2013-2015-ci illərdə Azərbaycan Silahlı Qüvvələrində xidmət edib, 2015-ci ildə ehtiyyata buraxılıb. Vətən müharibəsi başladıqdan sonra 29.09.2020-ci ildə yenidən ordu sıralarına çağırılıb, Füzuli, Xocavənd və Hadrut istiqamətlərində gedən döyüşlərdə iştirak edib. 30.12.2020-ci ildə ehtiyyata buraxılıb. Ehtiyatda olan baş leytenantdır. "Füzulinin azad olunmasına görə" və "Xocavəndin azad olunmasına görə" medalları ilə təltif edilib.


Qızıl fasilesiz bahalaşmağa davam edir - Azadliq Xeber\nQızıl fasilesiz bahalaşmağa davam edir\nQızıl fasiləsiz bahalaşmağa davam edir\n07 İyul 06:51\nxeber – Həfrənin əvvəlin qiymətli metallarda dəyər qazanıb.\nQiymətli metalların bu günə olan qiymətləri müsbət yöndə dəyişib. Azadlıq.az xəbər verir ki, anspress-in “Bloomberg”ə istinadən verdiyi məlumata görə, qızılın bir qramının qiyməti ardıcıl 4 gündür ki, bahalaşaraq 44.10 dollara çatıb. Platinin bir qramı 35 dollardan bir qədər aşağı – 34.97 dollar, palladiumun qramı 19.60 dollar təşkil edib. Gümüşün qiyməti isə dəyişməyib, qramı 66 sentə satılıb\n7 iyul üçün qiymətli metalların cədvəliNeftin qiymətlərində də cuzi bahalaşma müşahidə olunur. Nyu-York Əmlak Birjasında “Layt” markalı neftin bir bareli 47.78 dollar olub. İCE qitələrarası fond birjasında “Brent” markalı neftin bir bareli də 1 dollar artaraq 49.15 dollarda qərarlaşıb. “AzəriLayt” markalı neftin bir barrelinin qiymətinin isə dəyişmədiyi və 50,42 dollar olduğu bildirilib.\n07.07.2016 tarixinə olan neftin qiymətləri


3 mart, 2022 [15:00]\nABB Rəqəmsal İnkişaf və Nəqliyyat Nazirliyi ilə birgə yeni layihəyə start verir. Məqsəd ölkəmizdə insan kapitalının inkişafına dəstəkdir. Layihə çərçivəsində əmək bazarı üçün peşəkar İKT mütəxəssisləri hazırlanacaq. Ali təhsil müəssisələrinin tələbə və məzunlarına proqramlaşdırma, proqram təminatı, dizayn və s. sahələrdə bilik və bacarıqlara yiyələnmək üçün şərait yaradılacaq. Sırf bu əməkdaşlıq çərçivəsində 2022-ci ildə müvafiq istiqamətlər üzrə 200 məzunun hazırlanması nəzərdə tutulur.\nABB və nazirliyin birgə təşkilatçılığı əsasında ideya marafonu, inkubasiya və akselerasiya proqramları həyata keçiriləcək. Birgə tədbirlərin reallaşdırılmasında Bankın ABB Tech Akademiyasının və ABB İnnovasiya Mərkəzinin imkanlarından geniş istifadə ediləcək. Belə ki, ABB Tech Akademiyasının yaxın günlərdə elan edəcəyi növbəti proqramlarda təqaüdlü təhsil imkanı yaradılacaq.


Ermənistan hakimiyyətinin “Zəngəzur oyunu” - TƏHLİL - Modern.Az Azərbaycan və dünya xəbərləri\n1 İyun 2021, 16:23 | ANALİTİKA\nErmənistan hakimiyyətinin “Zəngəzur oyunu” - TƏHLİL\nErmənistan üçtərəfli bəyanatların icrasına dair yaradılmış işçi qruplar arasında təmasların kəsildiyini bəyan edib.\nAzərbaycanın antiterror əməliyyatları keçirməsi üçün atdığı addımlar fonunda İrəvandan danışıqların dayanmasına dair gələn mesaj diqqət çəkir.\nDüşünmək olar ki, danışıqların dondurulmasının elanı gözlənilməz gələcək hadisələr üçün zəminin hazırlanmasıdır.\nBu kövrək və “alovlu” zəminə gedən yolda isə Ermənistan hakimiyyətinin strategiyasında gizlənən məramlar üzə çıxır.\nBelə ki, danışıqların dalana dirənməsi Ermənistanda hərbi vəziyyətin elan olunmasına dair arqumentlərə güc verir. Bununla əslində Nikol Paşinyan açıq şəkildə deməyə qorxduğu məramını açıqlayır: Hərbi vəziyyət növbəti hərbi əməliyyatlar deməkdir və bu, Ermənistanı məhvə aparacaq.\nOna görə də Paşinyan bu zaman yenidən danışıqlar masasında “zühur” etmək zərurətini ortaya qoyur.\nBəllidir ki, Nikol Paşinyan açıq deməsə də, sərhədlərin müəyyənləşməsinə və Zəngəzur dəhlizinin açılmasına qarşı deyil.\nPrezident İlham Əliyevin də “Müharibədən sonra ilk mərhələdə Ermənistan bu məsələ ilə bağlı öz etirazını bildirib. Ancaq son vaxtlar mənə məlumat verilir ki, Ermənistan tərəfi də artıq bu dəhlizin qaçılmaz olması ilə bağlı məsələləri düzgün təhlil edir” fikrini səsləndirməsi bu mühakiməni gücləndirir.\nLakin çürük sütunlar üzərində güclə dayanan Ermənistanın ictimai rəyi güzəştlər konsepsiyasını həzm edə bilmir. Bu səbəbdən də Paşinyan rezerv metodlarla ictimai rəyi olacaqlara hazırlayır.\nEyni zamanda, Nikol Paşinyan məsuliyyəti üzərindən atmaq üçün pası ona tabe olmayan orduya atır və “buyurun, döyüşə atılın” deyir.\nPaşinyan da, elə ordu da aydın dərk edir ki, antiterror əməliyyatları onların sonunu gətirəcək, lakin hansısa formada mübarizə aparmağa dair bir görüntü yaratmaq lazımdır.\nAzərbaycandan Ermənistana verilən ardıcıl və sərt xəbərdarlıqlar, antiterror təlimlərinin keçirilməsi, Türkiyə ilə sıx qrafikdə aparılan işlər İrəvan üçün “əcəl zəngi”dir.\nGedişatlardan çıxarılan nəticələrə gəlincə:\n1. Ermənistanın gedişləri oyundur.\n2. Bu oyun olsa da, olmasa da, Azərbaycan istədiyini almasa, ikinci “Dəmir yumruq”u qaldıracaq.\nYəni elə ya da belə, Zəngəzur dəhlizinin reallaşması sərhədlərin müəyyənləşməsi ilə müşayiət olunmalıdır. Təbii ki, Bakının maraqları çərçivəsində.\nÇıxılmaz vəziyyətdə qalan İrəvanın addımları isə yalnız Azərbaycanın böyük hədəflər uğrunda addımlarına müticəsinə “yaşıl işıq” yandırmaqdan başqa bir şey deyil. İstər diplomatik masada, istərsə də hərb meydanında.\nBirincidə razılıq Azərbaycanın istdəyi kimi əldə edilməsə, ikinci variant işə düşəcək, lakin Paşinyan da “mən əlimdən gələni etdim” deyərək hayqıracaq.


Lewd Island - Mövsüm 2 Gün 11 Versiya 1.2 Yükləyin\nLewd Island - Mövsüm 2 Gün 11 Versiya 1.2\n3D Yetkin OyunlarÇalanşik Oyunlarıİnteraktiv OyunlarLesbian Oyunlar\nSon yeniləmə: Şənbə, May 1\nRelease: , 1 2021 May\nVersiya: Mövsüm 2 Gün 11 Versiya 1.2 Yeniləmə\nJanr: 3dcg, Kişi baş qəhrəmanı, Macəra, Voyeurizm, Mastürbasyon, Romantik görüşlər, Cinsi oyuncaqlar, Qadın hökmranlığı, Lesbian, Ağız cinsi, Masturbasiya, Kişi dominantlığı\nTəyyarə qəzasından sonra bir qadın sərnişin özünüzü tərk edilmiş bir adada tapırsınız.\nGəlməyə kömək edəcəkmi?\nBaşqa sağ qalanlar varmı?\nSiz oynayırsınız və qərar verəcəksiniz!\nİmtina: Bütün simvol və hadisələr uydurmadır və real insanlar və ya həyat hadisələri ilə əlaqəsi yoxdur.\nOynamağa başlamaq üçün "LewdIsland.exe" düyməsini vurun.\nKodlar / fırıldaqçılar\nÇamadan üçün kombinə = 000\nLaptop üçün parol = şifrə\nBu ecazkar porno oyunu pulsuz yükləyin. Lewd Island - Sezon 2 Gün 11 Versiya 1.2, aşağıdakı etiketlər ilə təsvir edilə bilən pulsuz bir yetkin oyun: 3d yetkin oyun, 3dcg, Yetkin 3d oyunu, böyüklər oyun, böyüklər oyunu yükləmək, macəra, Qadın Domination, draçitləmək, High School, lesbian, Kişi dominantlığı, kişi qəhrəmanı, onanizm, oral sex, renpy, romantika, Cinsi oyuncaqlar, voyeurizm. Bu məzmun üçün ən son yeniləmə 1 May 2021 tarixində yükləndi, ancaq bizi izləyin və bütün yeni yeniləmələri və buraxılışları almaq üçün bizi izləyin. Həm də hər gün yüksək keyfiyyətli oyun yeniləmələri gətiririk, buna görə bütün yeni böyüklər oyunlarını və seks oyunlarını yoxlamaq, onları yükləmək və bənzərsiz bir təcrübədən zövq alın. Bizim 3D Yetkin Oyunlar Çalanşik Oyunları İnteraktiv Oyunlar Lesbian Oyunlar onları oynamaq və təkrar etmək istəyən gözəl bir təcrübə təklif edir. AdultGamesOn-da bu pulsuz pulsuz yetkinlik məzmunundan və yüksək keyfiyyətli pornonundan həzz alın.\nTələbə Transferi - Sürüm 0.5\n14 Aprel, 12: 09 axşam\nTonqal - 0.47.2 versiyası\nLa Bête - Sürüm 0.013\nCinsi və ya Şiddət - Sürüm 1.0


Video xəbərlər xəbərləri Ana səhifə\nBölmə: Video xəbərlər Dondurma alarkən diqqətli olun – İçindən toyuq sümüyü çıxdı+Video\nTatarlı kənd sakini 18 yaşlı Namiq Cahan oğlu Qasımov dərman içərək həyatına son qoymaq istəyib. Anası tez xəbər tutduğuna görə o, Tovuz rayon Qovlar Şəhərinin Təcili Tibbi Yardım Stansiyasına çatdırılıb. Tarix: 2017-05-24 / 18:43:29\nÖlkə ərazisinə gətirilməsini təsdiq edən sənəd, eləcə də yazılı bəyannamə təqdim edilmədiyindən qeyd edilən əməl gömrük orqanı tərəfindən külli miqdarda xarici valyutanın Azərbaycanın gömrük sərhədindən düzgün bəyan edilməməklə və Tarix: 2017-05-23 / 14:31:50\nİnternet fenomeni azərbaycanlı modelə görə insanları ölümlə hədələdi: “Onun xətrinə dəyəni...” – VİDEO İnternetdə məzəli videoları ilə tanınan Tosu Zəngilanski adlı fenomen bu dəfə azərbaycanlı modelə səslənib. Tarix: 2017-05-12 / 21:22:17\n“O iş adamı vaxtilə Azərbaycanda çalışıb. Bu gün isə Azərbaycandan qazandığı pulların hesabına Karsda özünə otel tikdirib. Həmin oteldə Ermənistan bayrağının asılması isə xalqımıza qarşı hörmətsizlikdir. Tarix: 2017-05-12 / 20:58:49\nKənd sakini 7 yaşlı Kənan Bağırovun ehtiyatsızlığı nəticəsində uzunqulaq onun başından dişləyib. Baş dərisindən xəsarət alan 7 yaşlı oğlan Gəncədə olan 2 saylı Birləşmiş Uşaq xəstəxanasına yerləşdirilib. Ona tibbi yardım göstərilib. Tarix: 2017-05-11 / 17:20:30\n"Bir hava yolu şirkətinin CEO-su olanda çox şeyə şahid ola bilərsiz. Amma bu çox fərqli oldu. Çox hissəsi gözüm olan hissəyə düşdüyü üçün dadına baxa bilmədim". Tarix: 2017-05-09 / 20:26:51\nHakim Hüseynov - zərərçəkənin qayınatası: "Mənə zəng edib dedilər ki, kənd sakinləri aparıb döyüblər. Dedim nə məsələdir? Dedi ki, atası yas yerində dəftərdən pul götürəndə, əlini qoyub ki, olmaz, yas yeridir. Tarix: 2017-05-09 / 15:37:09\n"Bəs deyirdiniz ki, Azərbaycandan qovulmuşam. Bir həftədir ki, Bakıdayam. Şəkillərimin altında qoçuluq edirdiniz. Hardasız? Sizdən xəbər yoxdur. Bakıda olduğum hər yerdən şəkil paylaşıram. Tarix: 2017-05-06 / 14:58:02\n“Kaş o verilişə çıxmazdım. Aygündən o cür söhbət gözləməzdim. O hadisədən sonra verilişi yarımçıq tərk etdim. Ona hörmətim var idi, amma bir balaca ayıb oldu. Həqiqət çox eyib oldu. Tarix: 2017-05-02 / 20:17:10\nFHN-in verdiyi məlumata görə, Nazirliyin Böhran Vəziyyətlərində İdarəetmə Mərkəzinə, Bakı şəhəri, Nəsimi rayonunda 11 nəfərin liftdə köməksiz vəziyyətdə qalması barədə məlumat daxil olub. Tarix: 2017-05-01 / 12:51:45\nMingəçevirdə yaşayan Nihad Ağayev, məşhur Hollivud aktyoru Jan-Klod Van Damın hərəkətlərini yaşının az olmasına baxmayaraq, məharətlə təkrarlayır. Tarix: 2017-04-28 / 13:39:15\nMəlumatı verən mənbə bildirib ki, o, yaranmış mübahisdən istifadə edərək azyaşlı qızla söhbət edib ərəbin onu aldadaraq otelə gətirib-gətirmədiyi ilə, eyni zamanda yaşı ilə maraqlanıb. Tarix: 2017-04-22 / 17:55:47\nAzərbaycanda 5000 eşşəyin yoxa çıxması ilə xəbər xeyli müddət mətbuatın gündəmində oldu. Hətta həmin eşşəklərin kəsilərək dönərxanalara verilməsi ilə bağlı da açıqlamalr oldu. Tarix: 2017-04-20 / 17:40:29\nGizli giriş-çıxışı olan, 800 yaşlı sirli məbədin ACINACAQLI VƏZİYYƏTİ - VİDEO Mədəniyyət və Turizm Nazirliyindən məsələni diqqət mərkəzində saxladıqları bildirilsə də, hələlik ortada real iş yoxdur.\nTovuzun Qalaboynu kəndində müəllimin şagirdi döyməsi telefonla çəkilib. "Xezerxeber"in əməkdaşları məsələni araşdırmaq üçün həmin kənddə olub və hətta elə həmin müəllimin özü ilə görüşüb. Tarix: 2017-04-18 / 14:11:50\n"Röyanı, Eltonu, Elçin Cəfərovu, Zamiqi bəyənirəm. Zamiq ürəyimdir. Çox "simpatiçni"dir. Zövqlü biridir. Eyni idman zalında məşq edirik. Onun iddialı məşq etməsinə, o cür bədən yığmasına baxıram, ürəyim gedir. Tarix: 2017-04-14 / 17:46:22


Su nəğməsi – Anar Yusifoğlu yazır – Yenicag.Az\nAna Səhifə Banner Su nəğməsi – Anar Yusifoğlu yazır\nSu nəğməsi – Anar Yusifoğlu yazır\nYeni Çağ Media Qrupu – Avqust 09, 2016 - 01:48\nNəcib Fazil Qısakürək yadınızdamı? “Heç onu unutmaqmı olar” deyənlər Sakaryanı xatırlayırmı?\nİnsan bu, su misalı, kıvrım-kıvrım akar ya:\nBir yanda akan benim, obür yanda Sakarya\n“Sakarya”da biçimlənən bu fikir və düşüncə bucağında heç özünüzə, yaşamınıza, topluma və nəhayət, bəşəriyyətə kənardan baxdınızmı? Bu ucsuz-bucaqsız, sonu görünməyən zaman və vaxt axarında nə və ya kim olduğunuzu düşündünüzmü?\nBöyük zamanda bütöv toplumlar su kimi axır. Bəzən mənə elə gəlir ki, biz bu axan çayın sadəcə gözlə görünməsi mümkün olmayan zərrələri, damcılarıyıq. Zərrə-zərrə, qətrə-qətrə birləşib yol gedirik – bilə-bilə ki, ən yaxşı halda bu yolun sonunda zaman pərlərinə dəyib paralanma taleyindən başqa bizi heç nə gözləmir…\nVaxt bizdə yuyunub-arınır, öz his-pasını, yorğunluğunu hər birimizin çiyinlərinə qoyur; bizsə bu böyük axında durulmaq əvəzinə bulaşmağımızın günahkarlarını axtarırıq; beləcə, bulana-bulana, qarışa-qarışa və qarşı-qarşıya bir də gözümüzü açırıq ki… Çatdıq! Bu da son! Bu da növbəti zərbə – demə, zaman pərlərini fırlatmaq üçün gəlirikmiş, bizlər də beləcə getdik, ardımızca gələnlərə heç çatdırıb söyləyə də bilmədik ki: Eyy, bu sona heç olmasa əl-ələ gəlin, diş-dişə yox!!!\nNə qalır bizdən sonra?.. Yalnız axının səsi, şəlalənin şırıltısı və Su Nəğməsi?\nDeyəsən, çalışdığımız da bu Su Nəğməsinin xırdaca bir səsinə, lap balaca bir sözünə çevrilmə istəyimizdi. Axı, bu nəğmə heç zaman bitmir və bitməyəcək! Bəlkə də ən azı Sonumuzdan sonrakı Sona qədər yaşamaq istəyimizdəndi çabalarımız, özümüzü sözə çevirmək istəyimiz…\nSözə, səsə çevrilmək isə çox çətindi. Bizlər çalışırıq ki, heç olmasa, aləmdə bir səsimiz qalsın!\nSözümüzü yanımızdakılara deyirik; ünümüzü çayın mənbəyində olanlara yetiririk. Eşidən varmı bizi? Eşitmək istəyirlərmi? Yoxsa elə düşünürlər ki, bu axının ucu-bucağı yoxdu, min, milyon illərlə axıb gedəcək və onlar da daim bu çayın zərrəsi kimi durmadan, toplumdan ayrılıb şoran və üfunətli qalığa çevrilmədən axacaqlar?!\nƏbədi olmaq azarı bizimlə birgə doğulub. Qanla gələn sümüklə çıxdığından, bu xəstəlikdən qurtula bilmərik. Bəlkə də elə ona görə başqalarını deyə bilmərəm, bizim peşənin sahibləri sözə sığınır. Gərdişi düşündüyümüzdənmi belə edirik? Tanrı qisməti, tale yazısıdımı?\nHamımız bunu Tanrı qisməti saymaqda maraqlıyıq – çünki belədə sözümüzün yaşayacağı təskinliyi ilə özümüzü ovutmaq daha asan olur.\nBir də yalnız sözlə üz-üzə qalanda hiss eləyirsən ki, dünya yalan dünyadı, Süleymandan, Nuhdan qalan dünyadı… Bunun adamdan ala bilmədiyi yeganə şey – Quru Addır!\nHamımız bu quru adın dalısıycanıq. Hətta ən zərif, incə, amma gec-tez solacağını, buxara çevriləcəyini anlayanlarımız da bu yolu seçir.\nBu yaşam savaşına girən zərif və büllur damcılara Salam Olsun!


Gürcüstan Mustafa Emre Çabuka qaçqın statusu verməkdən imtina edib\nGürcüstanın işğal olunmuş ərazilərdən zorla köçürülmüş şəxslər, qaçqınlarla iş, onların yerləşdirilməsi nazirliyi Mustafa Emre Çabuk və onun ailəsinə qaçqın statusu verməkdən imtina edib.\nFETO “terror təşkilatı” ilə əlaqələrdə suçlanan Çabuk Tbilisidə mayın 24-də Türkiyənin sorğusu əsasında həbs olunub. Tbilisi şəhər məhkəməsi martın 25-də onun barəsində həbs qəti imkan tədbirini seçib. Bundan sonra Çabukun ailəsi Gürcüstan hakimiyyətindən onlara qaçqın statusu verilməsini xahiş edib, çünki bu status Gürcüstana onu Türkiyəyə ekstradisiya etməyə imkan verməyəcəkdir.\nBununla belə, nazirliyin “Liberal” nəşrində dərc olunan əsaslandırılmasında vurğulanır ki, Çabukun Türkiyəyə ekstradisiyasında risk yoxdur, çünki Türkiyənin həbsxanalarında pozitiv dəyişikliklər var.\nElə həmin yazıda deyilir ki, Türkiyənin müvafiq qanunları ilə nəzərdə tutulan cəza tədbiri adekvatdır və “sərt sayıla bilməz”.\nAilənin vəkili Soso Barataşvili bildirib ki, nazirliyin qaçqın statusu verməkdən imtina etməsi üçün qanuni əsası olmayıb və ailə bu qərardan şikayət verəcək. Çabukun bunun üçün bir ayı var.\nİyulun 10-da məhbusun vəkili və xanımı Tuba Çabukun birgə mətbuat konfransı baş tutacaq.\nTürkiyə vətəndaşı Mustafa Emre Çabuk artıq bir neçə ildir ki, Tbilisidə yaşayır. O, Gürcüstanda 2002-ci ildən təhsil fəaliyyəti ilə məşğul olub. Dəmirəl adına kollecdə menecer, həm də Batumidəki Şahin məktəbində müəllim işləyib. Çabukun həbsi Türkiyənin baş naziri Binəli Yıldırımın Tbilisiyə səfərindən sonra baş tutub.\nDəmirəl adına kollec Gürcüstanda “Çağlar” maarifləndirmə şəbəkəsinin bir neçə təhsil müəssisəsi kimi, Türkiyədə 15 iyul 2016-cı ildə hərbi çevrilişin təşkilində ittiham olunan moizəçi Fətullah Gülənlə bağlıdır. Türkiyə hökuməti Gülənin açdığı məktəbləri qanundan kənar elan edib və bildirib ki, “orada terrorçu hazırlamaqla məşğul olurlar”.


Rusiya idmanında dopinqlə bağlı film “Oscar” qazandı\n2022, 27 İyun, Bazar ertəsi, Bakı vaxtı 12:48\nRusiya idmanında dopinq qəbulundan söz açan “Icarus” filmi ən yaxşı sənədli film nominasiyası üzrə “Oscar” mükafatı alıb.\nABŞ-dan kinorejissor Bryan Fogel bu filmi Moskva antidopinq laboratoriyasının keçmiş direktoru, hazırda Birləşmiş Ştatlarda yaşayan Grigory Rodchenkov-u yardımıyla çəkib.\nFogel mükafatı Rodchenkov-a həsr etdiyini, onun “hazırda böyük təhlükə altında yaşadığını” söyləyib.\nABŞ-ın qoruması altında olan Rodchenkov 2016-cı ildə Birləşmiş Ştatlara qaçıb. O, Rusiyada laboratoriya direktoru olarkən rusiyalı atletlərin dopinq testlərindən yayınmasından ötrü dövlət səviyyəsində göstərilən cəhdləri ifşa edib.\nBundan sonra Beynəlxalq Olimpiya Komitəsi bu il Cənubi Koreyada keçirilən qış olimpiadasına yalnız 169 rusiyalı atleti fərdi şəkildə dəvət etdi.


“Səbail”də baş verən xoşagəlməz hadisələr bir-birini əvəzləməkdədi. Əsas komandayla yanaşı, əvəzedici heyətn düşərgəsində də proseslər nəzarətdən çıxıb.\nKlub rəhbərliyi 6 futbolçunun I divizionda mübarizə aparan kollektivdən uzaqlaşdırılması barədə qərar qəbul edib. Bunlar Cəfər Əlizadə, Süleyman Mustafazadə, Emil Həsənzadə, Nurlan Rzazadə, Nazim Kərimli və Ağarəhim Kərimovdu.\n“Səbail” adı danışılmış oyunlarda hallanan klubların “reytinq cədvəli”nə başçılıq edir. Yarandığı gündən az sonra belə iyrənc söz-söhbətlər “dənizçilər”i təqib eləyir. UEFA-dan AFFA-ya göndərilən serkulyar məktubların bir neçəsində “Səbail-2”nin adı çəkilir.\nYaxınlarda xəbər vermişdik ki, Siyasət Əsgərovun çalışdırdığı komandanın “Ağsu” ilə səfərdə keçirdiyi matç ciddi şübhələr yaradıb. 17-cu tur çərçivəsində keçirilən görüş “dənizçilər”in səfər qələbəsiylə başa çatıb - 4:3. Baş məşqçi Rüfət Quliyevin “Ağsu”dan uzaqlaşdırılmasını rəsmiləşdirən oyunda hesabı meydan sahibləri açıb. Elnur Səmədovun fərqlənməsinə cavab olaraq “Səbail-2” fasiləyədək 4 qol vurub. İkinci hissədə isə aranlılar adını daha 2 dəfə tabloya yazdırıb. Sərxan Əhmədli, Ramil Orucov, Miremil Həsənov, Rubin Seyidov və Ürfan İsmayılov bu matçdan sonra rəhbərliyin “qara siyahı”sına düşüb.\n“Qarabağ-2” ilə qarşılaşmadan öncə iclas keçirilib. İcraçı direktor Ramin Həsənovun drijorluq etdiyi toplantı səs-küylü keçib. Həm o, həm də baş məşqçi adları çəkilən futbolçuların danışılmış oyunlara getməsi barədə qulaqlarına xəbər çatdığını iddia edib.\nMaraqlıdı ki, onlardan İsmayılov komandanın kapitanıdı. Əhmədli ilə Orucov Ağsuda 90 dəqiqə meydana çıxıbsa, qapıçı Miremil Həsənov 45+5-ci dəqiqədə Mövlan Kərimovu əvəzləyib. Cəzalı Rubin Seyidovun “təqsir”i isə odu ki, səfər qafiləsində yer alıb və tribunada əyləşərək kimlərləsə telefonla danışıb. Bilinmir kimlərlə əlaqə saxlayıb və nə söhbət edib. Telefonu qulağına yaxınlaşdırması kifayət eləyib ki, rəsmilər ondan şübhələnsin və haqqında rəvayət uydursun.\nBu xəmir hələ çox su aparacaq. Ramin Həsənov Maykl Essyenlə özünü reklam edir, son günlər az qala teleulduz olub, Aygün Kazımova ilə qiyabi rəqabətə girişib. Gəl ki, tezliklə əsas komandanın formasını geyinməli olan gənc futbolçularla bağlı strategiyanı düzgün qura bilmir. Siyasət Əsgərovun «Pro» kateqoriyası ola bilər, amma o, nə vaxtın məşqçisidi? Küçədə daşı hara atsan, gedib cibində «Pro» gəzdirən adama dəyəcək. “Səbail” kimi yeni yaranmış, iddiasını ildən-ilə artıran klubun sabahını Əsgərov kimi təsadüfi kadrların ümidinə buraxmaq futbola təhqirdi. Bir məşqçini ki bığ yeri yenicə tərləmiş futbolçular saya salmır, onu saxlamağın adı, mənası, məqsədi nədi? Sadəcə, sözəbəxan olmasına, vaxtında xəbər gətirib, xəbər daşımasına görəmi?\ntarix: 20-03-2019 10:29


Tanınmış Karateçi Rafael Ağayev 11-ci dəfə Avropa Çempionu Oldu - YALAN.info\nYALAN.info İdman Tanınmış Karateçi Rafael Ağayev 11-ci dəfə Avropa Çempionu Oldu\nRəfael Ağayev - Karate 2016 Dünya Çempionatı\nAzərbaycanın tanınmış karateçisi Rafael Ağayev Serbiyanın Novı Sad şəhərində 11-ci dəfə Avropa çempionu olub.\nYALAN.info Online Xəbərlər və İnformasiya Saytı bildirir ki, karate üzrə milli komandanın üzvü Rafael Ağayev (75 kq) finalda macar Qabor Harşpatakini 2-1 hesabı ilə udub.\nŞahin Atamov (+84 kq) və ukraynalı legionerimiz İrina Zaretskaya (68 kq) isə finalda büdrəyib və gümüş medalla kifayətləniblər.\nQeyd edək ki, Ağayev bundan başqa, beşqat dünya çempionu, I Avropa Oyunları və İslam Həmrəyliyi Oyunlarının (iki dəfə) qalibidir.\nAğayev Rafael Mahir oğlu 4 mart 1985-ci ildə Azərbaycan Respublikasının Sumqayıt şəhərində anadan olub. 2003-cü ildə 21 No-li orta məktəbi bitirdikdən sonra Azərbaycanın Dövlət Bədən Tərbiyəsi və İdman Akademiyasının təkmübarizlik fakültəsinə girmiş, «Güləşmə və onun metodikası» kafedrasının nəzdində karate üzrə məşqçi-müəllim ixtisası üzrə təhsil alaraq 2007-ci ildə oranı bitirmişdir. 2007-ci ildən 2008-ci ilə qədər respublikanın Ağcabədi rayonunda hərbi xidmət keçmiş, sonra perspektiv idmançı kimi müdafiə nazirliyinin idman klubuna keçirilmişdir.\nRafael idmanla məşğul olub-olmamaq sualı qarşısında heç vaxt qalmayıb, çünki onun atası peşəkar futbolçu kimi iki böyük qardaşına da idmana qarşı sevgi oyada bilmişdi. Böyük qardaşı Ruslan cudo, ikinci qardaşı Rüstəm isə boksla məşğul olurdu və yaxşı nəticələr əldə etmişdi. Bir çox uşaqlar kimi, Rəfael də həyatdakı yerini uşaqlıqdan axtarmalı olub, və ilk vaxtlar atasının yolu ilə gedərək 7 yaşından futbolla, eyni zamanda ilk məşqçisi Rəfael Məmmədovun məktəbində karate ilə məşğul olmağa başlayıb. İlk məşqçisi onda karateyə qarşı böyük sevgi oyada bilmiş, ona ilk vərdiş və bacarıqları aşılamışdır. Belə vəziyyət bir neçə il davam edib. İlk milli yarışlarda iştirak etməklə o, diqqəti cəlb etmiş və Füzuli Musayevin rəhbərliyi altında respublikanın ən məşhur idman klublarından biri olan «Budokan»da məşq etməyə dəvət almışdı. Rəfael artıq ilk respublika çempionatında bütün rəqibləri üzərində inamlı qələbə qazanaraq Milli Karate Federasiyasının prezidenti Yaşar Bəşirovun diqqətini cəlb edə bilmişdi. Y.Bəşirov onda böyük potensial və qeyri-adi döyüş taktikasının olduğunu yəqin etmişdi. Rəfaelin özü gərgin işgüzarlığı və qalibiyyət əzmi ilə seçilirdi, lakin ona beynəlxalq təcrübə lazım idi. O, beynəlxalq yarışlarda ilk dəfə olaraq milli yığma komandanın tərkibində 1997-ci ildə, Mişkolsda (Macarıstan) keçirilən açıq Dünya Kubokunda iştirak etmişdir. Təəssüf ki, ilk yarışlar ona uğur qazandırmamışdı, lakin artıq növbəti il o, İngiltərənin açıq çempionatının qalibi olmuş və bundan sonra demək olar ki, heç vaxt məğlub olmamışdır.\nSTORY OF RAFAEL AGHAYEV (English language)\nBütün xidmətlərinə və idman nailiyyətlərinə baxmayaraq, Rəfael adi həyatda çox sadə adamdır və sadə həyat tərzi sürür. Bürcü – Balıqlardır. Məşqlərdən kənar vaxtlarında filmlərə baxmağı, futbol oynamağı və dostları ilə ünsiyyətdə olmağı xoşlayır. Rəfael nadir keyfiyyətə malikdir, istənilən yerdə liderliyi ələ ala və mürəkkəb vəziyyətdən düzgün çıxış yolu tapa Hal-hazırda Rəfael Ağayev Azərbaycanın yığma komandasının kapitanıdır, yeni baş məşqçi Rəhman Hətəmovun rəhbərliyi altında məşq və çıxış etməyə davam edir. Subaydır.\nMəşq etmək və beynəlxalq yarışlarda iştirak etmək üçün ona Milli Karate Federasiyasının rəhbərliyi tərəfindən bütün lazımi şərait yaradılıb. Rəfaelə maliyyə stabilliyi üçün aylıq stipendiya ayrılıb. Rəfaelin təqvim planı çox zəngindir, çünki onun gəlişini səbirsizliklə gözləyən bütün dünyada çoxlu sayda azarkeşi vardır. Demək olar ki, hər ay o, müxtəlif təlim-məşq seminarlarının, toplanışların, turnirlərin keçirilməsi üçün müxtəlif qitələrdən və dünya ölkələrindən dəvət alır. O cümlədən idman karatesinin favoritləri – Fransadan, Almaniyadan, İspaniyadan, ABŞ-dan, Kanadadan və başqa ölkələrdən də dəvətlər gəlir. Bu ölkələrdə ən yaxşı mütəxəssislər Rəfaelin döyüş üsulları və taktikasını diqqətlə izləyir və öyrənirlər, buna baxmayaraq Rəfael Ağayev hələ ki, məğlubedilməz olaraq qalır.\nAghayev Rafael ● The Survival Legend\nAzərbaycan Karate Federasiyası\nÖncəki xəbərQurban Qurbanovla müsahibə: İndi beş klubun bir sponsoru var\nSonrakı xəbərAzərbaycanlı Taekvondoçu Radik İsayev İkiqat Avropa Çempionu Oldu


“Zəfər tariximizi yazan qəhrəmanlarımızın gənclər arasında təbliği” adlı layihənin icrası uğurla yekunlaşdırılıb - XALQQAZETI.COM\nAzərbaycan Respublikasının Qeyri-Hökumət Təşkilatlarına Dövlət Dəstəyi Agentliyinin maliyyə dəstəyi ilə Tərxis Olunmuş Hərbçilərin Gəncləri Maarifləndirmə İctimai Birliyi “Zəfər tariximizi yazan qəhrəmanlarımızın gənclər arasında təbliği” adlı layihənin icrasını uğurla yekunlaşdırdı.\nƏsas məqsədi ikinci Qarabağ müharibəsində qazanılan tarixi qələbənin gənclər arasında təbliği və ölkəmizin ərazi bütövlüyünün təmin edilməsi uğrunda şücaət göstərmiş döyüşçülərin gənc nəslə tanıdılmasından ibarət olan layihənin icra müddəti dörd ayı əhatə etdi. Layihə çərçivəsində yeniyetmə və gənclərlə keçirilən görüşlər müvafiq olaraq Bakı şəhəri, Ağdam, Bərdə və Tərtər rayonlarında həyata keçirildi. Keçirilən görüşlərdə Qarabağ qaziləri, Rayon İcra Hakimiyyətlərinin məsul əməkdaşları, təhsil işçiləri, və ictimaiyyət nümayəndələri iştirak etdi.\nDəvət olunan qazilər və ehtiyatda olan hərbçilər şəhid olan döyüş yoldaşlarının eləcə də özlərinin keçdikləri döyüş yolundan, zəfər tariximizə gedən şərəfli yoldan danışaraq, artıq cəmiyyət üçün məxfi sayılmayacaq uğurlu tapşırıqlar, keçdikləri döyüş yolları haqqında gənclərimizə məlumat verdilər. Azərbaycan Respublikasının Prezidenti, Silahlı Qüvvələrin Ali Baş Komandanı cənab İlham Əliyevin rəhbərliyi ilə işğal altında olan torpaqlarımızın yağı düşməndən qovularaq təmizlənməsi, müzəffər ordumuzun qazandığı möhtəşəm qələbəyə gedən mübariz yoldan da söz açaraq Silahlı Qüvvələrimizə olan inamı daha da möhkəmləndirməsi istiqamətində maarifləndirici söhbətlər aparıldı. Keçirlən görüşlərdə çıxış edən natiqlər hər zaman ayıq sayıq olmağın, mənfur düşmənin hər an törədə biləcəyi təxribatlara qarşı hazırlıqlı olmağın təhsildən, peşəkarlıqdan və sağlamlıqdan irəli gəlməsinin önəmi vurğuladılar.\nGənclər də öz növbəsində dövlətin qayğısını həmişə hiss etdiklərini, öz nailiyyətləri ilə onlara göstərilən etimadı layiqincə doğrultmağa çalışacaqlarını vurğulayaraq 44 günlük savaşın - zəfər tarixinin yazıldığı günlərin canlı şahidləri olmalarından qürur duyduqlarını ifadə etdilər. Əminliklə bildirdilər ki, gənclər olaraq tariximizə, keçmişimizə və gələcəyimizə sahib çıxaraq qoruyacaq, gələcək nəsillərə ötürəcəklər.\n27 May 2022 22:38 -


Rusiyadan ana südü ilə bağlı qərar: Ekspertlər fəlakət olacağını deyir » Qlobal.Az\nRusiya Baş nazirinin müavini Aleksey Qordeyev Kənd Təsərrüfatı Nazirliyinə uyğunlaşdırılmış körpə süd məhsulları və onların istehsalı üçün lazım olan qatqıların gətirilməsinin məhdudlaşdırılması məsələsini həll etməklə bağlı tapşırıq verib.\nQaynarinfo xəbər verir ki, hazırda ana südü əvəzedicilərinin təxminən 95%-i Rusiyaya xaricdən - AB ölkələri və ABŞ-dan gətirilir. Halbuki illik istehlak ildə 40 min tondur.\nBu kimi kvota və digər oxşar məhdudlaşdırma tədbirlərinin Rusiyada uşaq qidası istehsalının lokalizasiyasına təkan verəcəyi gözlənilir. Bundan əlavə, bu ilin əvvəlində Federasiya Şurası qarışıqların idxalı üçün 5%-dən 15%-ə qədər artan rüsumlar təklif etmişdi.\nBəzi ekspertlər belə qərarlarla razı deyillər. Onlar hesab edir ki, idxaldan bu qədər çox asılı olan məhsulların gətirilməsinin məhdudlaşdırılması "fəlakət"li nəticələr doğuracaq.\nQeyd edək ki, bundan əvvəl Rusiya mütəxəssisləri quru körpə qidalarının 21 əmtəə nişanını araşdırandan sonra, onlardan yalnız birinin yüksək keyfiyyətli tələblərə cavab verdiyi məlum olub.


82 yaşlı Corc Soros üçüncü dəfə evlənir – Analitik informasiya portalı\n12.08.2012 15:01 26.10.2020 16:12 Yenises.ru\t0 Şərh\nMəşhur milyonçu, xeyirxah Corc Soros 11 avqustda özünün 82-ci ad günündə üçüncü dəfə evlənmək istədiyini elan edib.\nSoros 40 yaşlı Tamiko Boltonu özünə gələcək həyat yoldaşı seçib. Soros həyatının qadını olacaq Boltona çəhrayı brilliyantlı üzük hədiyyə edib. Qeyd edək ki, Bolton ilə Soros arasında sevgi romanı 4 il əvvəl başlayıb.\nHəmin vaxtlar Tamiko Bolton internetdə dietik ərzaq əlavələri satışı ilə məşgul olurdu. Hazırda internetdə yoqa məşqləri təklif edən şirkətə rəhbərlik edir.\n← Bu gün Azərbaycan Premyer Liqasının II turuna yekun vurulub\nAlmaniya Bəşər Əsədin Haaqa məhkəməsinə verilməsini təklif edir →\n26.01.2017 11:51 26.10.2020 16:11 Yenises.ru\t0


Nur-az.com - Məsumların dilindən\nHəqiqətən də, bizim şiələrin qəlbi riya, hiylə, fitnədən pakdır.\nİnsanların ən acizi duadan məhrum qalan şəxsdir. Ən paxıl insan isə salam verməkdən məhrum olandır.\nSəni olmayanın kimi var?! Səni olanın nəyi yoxdur?! Sənin əvəzinə başqasını bəyənən, onunla kifayətlənən insan şübhəsiz zərərdədir.\nAllahın narazı olduğu yolda addım atan insan ümidini itirər. Nigarançılıq onun vücudunu bürüyər.\nO insan mərhəmət və əfv əhlidir ki, güc və qüdrəti olan zaman bağışlayır.\nSəni sevən Səni tənqid edir. Səni sevməyənin dilinə yalnız tərif gəlir.\nDilinizdən elə söz çıxmasın ki, dəyəriniz azalsın.\nİnsanların sizə ehtiyacı Allahın nemətlərindəndir. Bu nemət sorağınıza gələndə narazı qalmayın.\nAllahdan başqa kimsəsi olmayana zülm etməkdən həzər qılın.\nBir qrup insan Allaha mükafat ümidi ilə dua edir. Bu böyüklərin ibadətdir. Başqa bir qrupun bəndəliyi Allahdan qorxduğu üçündür. Bu qulların ibadətidir. Bir qrup da Allaha nemətlərinə təşəkkür olaraq sitayiş edir. Bu azad insanların yoludur.\nƏn üstün sərvət odur ki, insan onun vasitəsilə öz abrını, şəxsiyyətini qorusun.\nƏgər yoxsulluq, xəstəlik və ölüm olmasaydı insan heç nəyin qarşısında boyun əyməzdi.\nAta-babaların ölümünü yada sal: Harad idilər və indi haradadırlar? Sən də tezliklə onlara qatılacaqsan. Bununla başqalarına ibrət olacaqsan.\nİzzət və həya yolunda ölüm necə də asandır! İzzətlə ölüm əbədi həyat, zillətlə yaşamaq əbədi ölümdür.\nİnsan unutmamalıdır ki, onun qonşular, yaxınlarla ünsiyyəti ruhuna təsir göstərir.\nİnsanların ağası dünyada səxavətlilər, axirətdə təqvalılardır.\nPis qardaşlıq, dostluq odur ki, imkanlı olanda sənə yaxın gələlər, ehtiyaclı olanda səndən üz döndərələr.\nHansı mömində üç sifət olsa Allahın pənahındadır və qiyamət günü ilahi ərşin rəhməti kölgəsindədir. Bu adam məhşər səhrasının çətinliyindən amanda qalar. Birinci budur ki, ehtiyaclılara, kömək istəyənlərə köməyini əsirgəməsin. İkinci sifət hər işdən qabaq Allahın razılığını düşünmək, Onun qəzəbini yaddan çıxarmamaqdır. Üçüncü sifət birinin eybini dilə gətirməzdən öncə eyblərini aradan qaldırmaqdır.\nÜç xasiyyət insan üçün qurtuluşdur: Dili pis söz və qeybətdən qorumaq, dünya və axirət üçün faydalı işlər görmək, öz xətalarına görə narahat olmaq.\nKimdə dörd xasiyyət olsa imanı kamildir, günahları bağışlanar, Allah onu razılıqla qarşılayır: Elə bir təqva ki, insanı təmənnasız xidmətə sövq edir; Xalqla düzgün və səmimi rəftar; Şəri və ürfi çirkinliklərdən uzaqlıq; Yaxınlar və ailə ilə xoş rəftar.\nEy Adəm övladı! Nə qədər ki, qəlbində sənə nəsihət edən var, bütün işlərini araşdırıb, ölçü ilə həyata keçirirsən, vücudunda Allah qorxusu var, xeyir və səadətdəsən.\nQarının haqqı budur ki, onu az ya çox haramla doldurmayasan. Hətta halal nemətlərdən istifadədə qənaət edəsən, ehtiyac qədərində faydalanasan.\nBehişt eşqində olan insan xeyir işlərə tələsir. Azğın istəkləri ayaq altına alır, şəhvətə yox deyir. Qiyamət odundan qorxan şəxs tövbə qılır, günah və çirkin işlərdən uzaqlaşır.\nXalqa əl açma, bu iş insanı aşağılayır, alçaldır. Hər dəfə ağız açanda həya əldən çıxır, şəxsiyyət puç olur. Belə insan həmişə özünü ehtiyaclı görür. Ətrafdakılara nə qədər az ağız açsan, az kömək istəsən özünü bir o qədər ehtiyacsız hiss edərsən.\nİnsanın xoşbəxtliyi bədən üzvlərini çirkin işlərdən qorumaqdadır.\nAllahın razılığına xatir ailə quran, qohum-əqrəbaya əl tutan (sileyi-rəhim edən) insanı Allah qiyamət günü başıuca edər.\nDost və qardaşını Allahın razılığına xatir ziyarət edən insanı 70 min mələk müşayiət edər. Ona xitab olunar ki, çirkinliklərdən paklandın, ruzin behişt olsun! İnsan dost və qardaşı ilə əl görüşəndə Allahın mərhəmətinə çatar.\nBir insan sənin haqqında pis danışsa, sonradan peşman olub üzr istəsə üzrünü qəbul et.\nYeyib-içdiyinin zərərinə çox diqqətli olan adamın günaha əhəmiyyət verməməsinə təəccüb edirəm! Belə insan necə olur ki axirət bəlalarına biganə qalır!\nAc insanı yedirən şəxsi Allah behişt nemətləri ilə doyurar. Susuz insana su verəni Allah behişt çeşməsindən sirab edər. Çılpağı geyindirən insana Allah yaşıl behişt libası geyindirər.\nNaqis ağıl, batil nəzəriyyə, puç müqayisələrlə dini hökmləri öyrənmək olmaz. Dinin həqiqi hökmlərinə çatmaq yolu Allah qarşısında təslimçilikdir. Biz Əhli-beyt qarşısında təslim olan insan bütün azğınlıqlardan amandadır. Bizim vasitəmizlə doğru yola gələn şəxs xoşbəxt olacaq. Öz şəxsi müqayisələri ilə dini tanımaq istəyən hökmən həlak olacaq.\nDünya mürgü kimidir, axirət isə oyaqlıq. Biz yuxu ilə oyaqlıq arasındayıq.\nÖz şəhərində alış-verişlə məşğulluq, saleh şəriklərə malik olmaq, övladlardan kömək görmək insanın xoşbəxtliklərindəndir.\nQuranın hər ayəsi Allah-Taalanın xəzinələrindəndir. Buna görə də hər ayəni oxuyanda diqqətli ol, gör onda nə tapacaqsan.\nƏmirəlmöminin Əli (ə):\nDəyərini bilməyən insan məhv oldu.\nDüşüncəsiz adamla yoldaşlıq etmə. Sənin pis işini yaxşı göstərər, istəyər ki, onun kimi olasan.\nDavamlı az iş davamsız çox işdən ümidvericidir.\nEy Adəm övladı! Özün öz malına sahib çıx. Öləndən sonra necə əməl etmək istərdinsə, bu gün elə əməl et.\nƏsassız sərtlik dəlilikdir. Sərt adam peşman olar. Əgər peşman olmasa dəliliyi qətidir.\nYoxsulluq zamanı sədəqə verməklə Allahla müamilə edin.\nXəyanətkara sədaqət özü xəyanətdir. Xəyanətkara xəyanət Allah yanında sədaqətdir.\nEy Adəm övladı! Sabahın qəmini bu gün çəkmə. Əgər sabaha ömrün olsa Allah ruzini yetirəcək.\nMüstəhəb əməllər vacib əməllərə mane olduqda onları tərk edin.\nSizin cahilləriniz çalışqan, agahlarınız tənbəldir.\nAllah bir bəndəni zəlil etmək istəsə onun elmini alar.\nİnsanlar dünyanın övladıdır. Heç kəsi anasını sevdiyi üçün məzəmmət etmək olmaz.\nXəlvətdə günahdan çəkin. Səni görən kəs (Allah) hökmünü verəcək.\nÜzürlü iş görməmək sonradan üzr istəməkdən yaxşıdır.\nBütün insanların var-dövlətinə iki şərik var: Varislər və hadisələr.\nƏn böyük ehtiyacsızlıq və sərvət xalqın əlində olana göz dikməməkdir.\_\nTərifdə həddi aşmaq yaltaqlıqdır. Həddindən aşağı tərifsə paxıllıq göstəricisidir.\nƏn ağır günah günahı kiçik saymaqdır.\nHarama göz yumsan Allah sənə haramın çirkinliyini göstərər. Unutma ki bir an olsun belə Allah səndən qəflətdə deyil.\nDanışın ki, tanınasınız. İnsan öz dilinin altında gizlənib.\nÇox söz silahlı hücumdan ağrılıdır.\nAllah nadanlardan öyrənmək vədi almamış alimlərdən öyrətmək vədi alıb.\nİki ac heç vaxt doymaz: Elmə ac olan və dünya malına ac olan.\nAllah insana ağıl verdi və bu ağıl vasitəsilə ruzi yetirdi.\nKim haqqa qarşı çıxdısa məhv oldu.\nQəlb gözün kitabıdır. Gözün gördüyü qəlbə yazılar.\nBütün əxlaqi dəyərlərin başında təqva dayanır.\nSənə danışmağı öyrədənlə sərt danışma. Gözəl danışmağı öyrəndiyin kəslə kobud danışma.\nÖzünütərbiyədə başqalarında bəyənmədiyin xasiyyətlərdən uzaqlıq bəs edər.


3-cü yol və Qarabağ danışıqları üçün yeni düyün NÖQTƏSİ: Eks-nazir sərt DANIŞDI\nAna Səhifə - QARABAĞ - 3-cü yol və Qarabağ danışıqları üçün yeni düyün NÖQTƏSİ: Eks-nazir sərt DANIŞDI\nErmənistan hakimiyyəti işğal altındakı Qarabağ torpaqlarına 3-cü yol çəkəcək.\nErmənistan KİV-nin məlumatına görə, tikinti işləri Zod aşırımını Kəlbəcərin rayon mərkəzi ilə birləşdirəcək.\nTikinti işləri bu ilin yayında başlayacaq. Yol Ermənistanın Qeqrkunik vilayətinin Zod kəndindən Kəlbəcər rayonun mərkəzinə qədər 26 kilometr məsafəni əhatə edəcək və 2019-cu ilin əvvəlində istifadəyə veriləcək.\nBundan başqa isə Dağlıq Qarabağla Ermənistanı birləşdirən daha 2 yol da var. Bunlar Gorus-Xankəndi və Vardenis-Ağdərə yollarıdır.\nErmənistan yeni təxribata əl ataraq əlavə koridorlar yaradır, bu isə danışıqlarda da düyün nöqtəsinə çevrilir.\nKeçmiş xarici işlər naziri, politoloq Tofiq Zülfüqarov Modern.az-a açıqlamasında deyib ki, Ermənistan işğal olunmuş ərazilərdə tikinti işlərini aparmaqla, işğalın ikinci mərhələsinə start verib.\n“İşğal etdikləri ərazini birləşdirməklə məşğuldurlar”\nO zaman həmsədrlər hara baxır?!\nEks-nazir deyir ki, həmsədrlərin fəaliyyəti sual altındadır.\n“Təbii, burada Azərbaycanın ərazi bütövlüyü kobud şəkildə pozulur. Həmsədrlərin fəaliyyəti indi sual altındadır. Bunlar nə iş görürlər?! Onlara verilən mandat bundan ibarətdir ki, Dağlıq Qarabağın siyasi statusu üçün konfransa şəraiti düzəltsinlər. 1992-ci ildə Minsk konfransı çağrılmalı idi. Ondan sonra işğallar başlayır və bu zamandan Minsk konfransını açmaq mümkün deyil.\nBu vəziyyətdə Minsk qrupunun həmsədrləri işğal faktını aradan götürüb şərait yaratmalı idilər ki, didərgin düşmüş insanlar öz evlərinə qayıtsın. Konfrans bu şəraitdə başlamalı idi. Ona görə də onların vəzifəsi bundan ibarət idi. Bundan artıq vəzifələri yoxdur. Amma görürük ki, bu illər ərzində onlar heç bir iş görməyiblər. Nə imkan yaradıblar ki, işğal altındakı torpaqları azad edək, nə də işğalçıya təzyiq göstəriblər”.\nBizi narahat edən pozulmuş ərazi bütövlüyümüzdür. Danışıqlar yolu ilə nəsə əldə etmək olar?! Təcrübə göstərir ki, olmaz. İşğalçı tərəfə təzyiq göstərilir?! Göstərilmir. Yeganə yolu həmsədrlər gətirib ora çıxarırlar ki, silahla alınan torpaqları elə silahla da geri qaytarmaq lazımdır”.


“Qarabağ”ın futbolçusunu gözləyən təhlükə\n09:27 Şəmkirdə Azərbaycan derbisi - YENİLƏNİR\n00:00 “Arsenal” “Atletiko”ya, “Marsel” “Zalsburq”a qarşı - YENİLƏNİR\n17:28 “Real”la oyun öncəsi “Bavariya”da itki\n16:37 “Məşqçilərin hoppanıb-düşmələri əhəmiyyətli deyil” – Xaqani Məmmədov\n16:25 "AGF Junior Trophy": Yığmamız 3 medal qazandı\n16:15 “Bakıda gəzməli-görməli yerlər çox idi” - Lens Stroll\n16:14 AVRO-2024: Almaniya ərizəsini UEFA-ya təqdim etdi\n16:02 “Qarabağ” bu göstəricidə dünya ikincisidi...\n15:43 “Kiminsə üzərinə yük qoymaq istəmirik” – yığmamızın baş məşqçisi\n15:39 “Siyasətdə məşqçilik qədər pul yoxdu” - Klopp\n15:14 Alleqri getsə... – “Yuventus”un planı\n15:09 “Mançester Yunayted”in gözü “Tottenhem”in futbolçusunda\n15:04 “Neftçi” antirekorda şərik çıxdı\n14:17 AL: Yarımfinalın təyinatları açıqlandı\n13:55 Məhəmməd Salahın hekayəsi – Öz sözləri ilə\n13:26 Ançelotti yığmanın baş məşqçisi olur\n13:13 Klublarımızı Avropa Liqasında gözləyənlər\n12:31 Yığma Qızıl Avropa Liqasına hazırlaşır - FOTOSESSİYA\n12:29 “Beşiktaş”ın Azərbaycan planı: Ronaldonu Bakıya gətirmək istəyir\n12:14 “Qəbələ”nin zədəliləri nə vaxt qayıdır?\n11:54 Bakı-2019: Yığmalarımızın 14 rəqibi dəqiqləşdi\n11:43 Şehiç: Oblakdan geridə, Donnarummadan öndə\n11:28 TPL: XXV turun oyunlarının vaxtı açıqlandı\n11:02 AÇ: Yığmamızın heyəti açıqlandı\n10:56 “Enfild Roud”dakı oyundan öncə: Onların Salahı varsa...\n10:54 Azərbaycan kuboku: 12 komanda start xəttində\n10:33 12 qollu Dabo və 12 izləyicisi\n10:28 NHL: “Vaşinqton” yarımfinalda, “Toronto”dan üçüncü qələbə\n10:24 “Arsenal”ın yeni baş məşqçisinə məhdud büdcə\n09:50 Con Toşak və 76 namizəd\n09:41 NBA: “Hyuston” və “Yuta” yarımfinalın bir addımlığında - VİDEO\n09:23 Millimiz “AGF Junior Trophy”yə bürünc medalla başladı\n09:17 Yığmamızın qatıldığı turnirdə lider müəyyənləşdi\n01:43 DÇ-2018: Heyəti Messi seçəcək\n17-02-2017 / 15:11 FUTBOL\nSabiq FİFA referisi Fariz Yusifov mövsümdə ilk dəfə “Qarabağ”ın səfər oyununa təyinat alıb. Apasport.az saytının məlumatına görə, Azərbaycan Premyer Liqasının XIX turunun “Qəbələ” – “Qarabağ” qarşılaşmasını idarə edəcək hakim əvvəlki 18 turda hər iki komandanın yalnız ev oyunlarında iş başında olacaq.\nBunadək Yusifovun rəqiblərin hərəsi ilə iki dəfə kəsişib. Maraqlıdı ki, həmin matçlarda “Qarabağ”la “Qəbələ” nəinki məğlub olmayıb, heç qol da buraxmayıb.\nAğdam təmsilçisi XII turda “Kəpəz”ə 1:0 hesabı ilə qalib gəlsə də, iki tur sonra “İnter”in müqavimətini qıra bilməyib – 0:0. Bu qarşılaşmalarda hakim “Qarabağ”a 6, rəqiblərinə 5 sarı vərəqə göstərib.\nMaraqlıdı ki, sabiq FİFA referisi idarə etdiyi hər iki matçda Dani Kintana və Qara Qarayevi cəzalandırıb. Bir sözlə, Yusifov onları hər görəndə “sarı”ya qonaq edir. Kintana bu dəfə zədəlidisə, Qarayevi yenə təhlükə gözləyir.\n“Qəbələ” I turda “Kəpəz”ə 2, XVI turda “Neftçi”yə 1 cavabsız qol vuranda da Yusifov baş hakim olub. Meydan sahiblərinə 7, qonaqlara 2 dəfə xəbərdarlıq edən referi fərqli futbolçuları cəzalandırıb.\nÜmumiyyətlə isə Yusifov mövsümdə 10-cu Premyer Liqa matçına çıxacaq. Əvvəlki 9 matçın nəticələri “Qəbələ”nin lehinədi. Çünki meydan sahibləri 6 dəfə qalib gəlib, 3 dəfə heç-heçə edib. “Qarabağ” qələbə qazansa, referi ilk dəfə qonaq komandanın 3 xal qazanmasına şahid olacaq. Son 5 qarşılaşmada isə qonaqlar qol da vura bilməyib ki, ağdamlılar bu seriyanı qırmağa çalışacaq.\n9 matçda 43 vərəqə göstərən referi 24 dəfə meydan sahibi, 19 dəfə qonaq komandanı cəzalandırıb. Onun təyin etdiyi penaltilərin hərəsi bir qapıya təyin olunub.


Gənclər seçkilərə! – Yenicag.Az\nAna Səhifə 3-cü-sektor Gənclər seçkilərə!\nYeni Çağ Media Qrupu – Oktyabr 18, 2015 - 13:52\n“Vətənpərvər Maarifçi Gənclər” İctimai Birliyi cəbhəyanı rayonlarda yaşayan gənclər arasında“Gənclər, seçkilərə! – cəbhə bölgəsində gənclərin seçki aktivliyinin yüksəldilməsi” adlı layihə çərçivəsində təlimlərə start vermişdir. Azərbaycan Respublikası Prezidenti yanında Gənclər Fondunun maliyyə dəstəyi, Mərkəzi Seçki Komissiyasının tərəfdaşlığı ilə “Vətənpərvər Maarifçi Gənclər” İctimai Birliyi tərəfindən cəbhəyanı rayonlarda yaşayan gənclər arasında “Gənclər, seçkilərə! – cəbhə bölgəsində gənclərin seçki aktivliyinin yüksəldilməsi” adlı layihə çərçivəsində Ağdam və Tərtər rayonunda təlimlər keçirilmişdir. Təlimlərdə region gənclərinə seçki anlayışı, seçki hüququ, seçki sistemləri, seçkilərin həyatımızda rolu və vətəndaşların seçim imkanı vasitəsilə siyasi hakimiyyəti formalaşdırması barədə geniş bilgi verilmişdir. Azad və demokratik seçkilər bəşər tarixinin əsas mübarizə predmetindən biri kimi nəzərdən keçirilərək insanların seçim hüquqları və hakimiyyətin formalaşdırılmasında iştiraklarının məhz demokratik seçki vasitəsiylə həyata keçiridiyi qeyd edilmişdir. Gənclərə həmçinin Azərbaycan Respublikasının Seçki Məcəlləsi və qarşıdan gələn parlament seçkisinin əhəmiyyətindən danışılaraq onlara namizədlərlə görüşlərdən sesverməyə qədər olan seçki prosesində fəal iştirak etmək tövsiyyə edilmişdir. 16 oktyabr Ağdam rayon Quzanlı qəsəbəsi və 17 oktyabr Tərtər şəhərində baş tutmuş təlimdə ümumilikdə 130 nəfərə yaxın əsasən ilk dəfə səsvermə hüququ olan gənclər iştirak etmişdir. Təlimçilər- Ceyhun Abbasov və Fərhad Fəttahlı tərəfindən seçki barədə edilən təqdimatlar gənclərin böyük marağına səbəb olmuş, təlim prosesinin böyük hissəsi seçkiyə\ndair gəncləri maraqlandıran mövzuların qarşılıqlı müzakirəsi şəraitində həyata keçirilmişdir.\nTəlimlərdə yerli icra hakimiyyətlərinin, gənclər və idman idarələrinin nümayəndələri, Agdam 118, 119 saylı və Tərtər 95 saylı Dairə Seçki Komissiyalarının məsul şəxsləri iştirak etmişdir.\nTəlimlərdə region gənclərinə layihə çərçivəsində nəşr edilmiş “ Gənclər seçilərə” adlı maarifləndirici kitab, Mərkəzi Seçki Komissiyası tərəfindən təqdim edilmiş Azərbaycan Resspublikasının Seçki Məcəlləsi, Seçki günü üçün Yaddaş və Müşahidəçilər üçün Yaddaş paylanılmışdır.


Laçın dəhlizini 3 gün nəzarətdə saxlamış Azərbaycan zabiti: “Köməyə heç kim gəlmədi”- MÜSAHİBƏ\nAzərbaycan torpaqlarının bütövlüyü, Qarabağın azadlığı uğrunda döyüşmüş qazilərlə söhbətlərimiz davam edir. Bu dəfəki müsahibim Azərbaycan Silahlı Qüvvələrinin ehtiyatda olan mayoru, Qarabağ savaşının veteranı Ədalət Verdiyevdir. O, cəsur, qorxmaz 46 əsgəri ilə birlikdə Kəlbəcərin Pircan kəndindən Laçın dəhlizinə qədər vuruşub. Şərəfli döyüş yolu keçib. Məqsədi dəhlizi ələ keçirmək olub.\nDosye: Verdiyev Ədalət Rafiq oğlu, 1969-cu ildə Kürdəmir rayonunda anadan olub. Orta məktəbin birinci sinifinə doğma şəhərində qədəm qoyub. Həmin məktəbin X sinfini 1986-cı ildə bitirib. Elə həmin il Qazaxstan Respublikasında yerləşən Almatı Ali Ümumqoşun Komandirlər məktəbinə daxil olub. O, 1990-cı ildə ali hərbi məktəbi bitirdikdən sonra təyinatla sovet ordusunun Ulan-Ude şəhərində yerləşən 198-ci motoatıcı diviziyasına tağım komandiri vəzifəsinə göndərilir. Ədalət vətənin dar günündə- 1992-ci ildə hərbi hissəni tərk edərək Azərbaycana gəlir. Qarabağ savaşında 708 və 701 saylı hərbi hissənin tərkibində cəbhənin müxtəlif istiqamətlərində vuruşub. Döyüşlər zamanı, bölük komandiri, taborun qərargah rəisi, tabor komandiri vəzifəsində çalışıb. Son illər isə Ə.Verdiyev Müdafiə Nazirliyində müxtəlif vəzifələrdə çalışıb. Azərbaycan Respublikasının Silahlı Qüvvələrindən ehtiyata buraxılıb. Ehtiyatda olan mayordur. Ailəlidir. İki övlad atasıdır.\n-Ədalət bəy, necə oldu ki hərbçi oldunuz?\n- Orta məktəbin son sinfində oxuyarkən qərar verdim ki, hərbçi olacam. Ali təhsil almaq istəyirdim.Amma ailə vəziyyətimiz çətin idi.Ali məktəbə daxil olsaydım, bunun yataqxana xərci, yaşamaq xərci vardı. Düşünüb qərar verdim ki, ali hərbi məktəbə girim. Ailəmə yük olmayım, həm də vətənə faydalı bir sənət seçim.Rus dilini bilməməyim bəzi çətinliklər yaradırdı.Bu zaman köməyimə orta məktəbdə riyaziyyat müəllimim İsmayıl Mehdiyev çatdı. O cəmi altı aya mənə rus dilindən xeyli söz, termin, danışıq öyrətdi. Gündəlik məktəbli xərclərimi qəpik-qəpik yığıb kitablar aldım.Oxuyub hazırlaşdım və qəbul oldum. Almatıdakı məktəb o dövrün ən müasir ali hərbi məktəblərindən idi. Təhsil səviyyəsi də orada yaxşı mənada fərqliydi.Bax, beləcə zaman keçdi və bir vaxt baxdım ki, mən artıq ilk hərbi rütbəmi alıb təyinatla hərbi hissəyə yollanıram.\n-Bəs Azərbaycana necə gəldiniz?\n-Baykal hərbi dairəsinin Ulan-Ude şəhərindəki 198-ci motoatıcı diviziyasında taqım komandiri vəzifəsidə xidmətə başlayarkən azərbaycanlı zabitlərlə tanış olmuşdum. Həmin zabitlərlə birgə Qarabağda baş verənləri müzakirə edirdik.Mümkün qədər daha çox məlumat almağa çalışırdıq.Bir gün televiziyada Xocalıda baş verən faciə barədə xəbər aldıq.Zabit yoldaşım Qahir Həsənovla vətənə getməyi qərara aldıq.3 dəfə vəsatət yazdım.Qəbul etmədilər.Amma sonra məcbur olub hərbi hissəni tərk etdim, Bakıya gəldim.Oradan da birbaşa Ağdama yollandım.\n“Əsl döyüşü laçında gördüm”\n-Nizami orduda xidmət etmiş zabit idiniz. Qarabağda isə vəziyyət başqa cür idi.Hələ nizami hissələr yox idi.İlk gördükləriniz sizdə hansı təəssürat yaratdı?\n- Ağdamda yerləşən 708 saylı hərbi hissəyə gəldim. Çünki Qahir də buradaydı.Həmin vaxt komandir Elxan Orucov idi.Orada məni bölük komandiri vəzifəsinə təyin elədilər.Amma baxdım ki, ixtisaslı zabitlərin bölük, taqım komandiri işlədiyi taborların komandiri traktorçu, çilingər və digər peşə sahibləridir.Bu, xidmətdə xeyli çətinliklər yaradırdı. Aranzəmin, Pircamal, Kuropatkin istiqamətində xidmət apardım. Sonra mənə həvalə edilən bölüklə birlikdə Laçına- 701 saylı hərbi hissəyə ezam olunduq.Mən əsl döyüşün, qələbənin, bir zabiti xoşbəxt edəcək hadisələri Laçında yaşadım.\n“3 gün Laçın dəhlizini tam nəzarətdə saxladıq”\n-Laçında nələr gördünüz?\n-701 saylı hərbi hissə Laçında xidmət edirdi. Mən ora bölük komandiri kimi getmişdim.Amma qəribədir ki, ora çatanda məni maddi-texniki təminat bölüyünə təyin etdilər.Döyüşmək üçün gedən bir zabitə belə vəzifənin həvalə edilməsi məni qane eləmirdi.Laçında həmin bölüklə Qocazdan dəhlizə qədər döyüş yolu keçdim.Həmin döyüşləri mən ən düzgün planlaşdırılan dağlıq əraziyə uyğun qaydada aparılan döyüş hesab edirəm.Yəni qarşılıqlı əlaqə, döyüş təminatı bölmələrinin düzgun fəaliyyəti, artilleriyanın zamanında zərbə endirməsi və digər həmlələr demək olardı ki, tam qaydalara uyğun şəkildə həyata keçirilirdi.Mən bu döyüşə 46 nəfərlə girmişdim.Laçın dəhlizinə qədər irəliləyib orada müdafiə mövqeyi tutduq.3 gün Laçın dəhlizi tam nəzarətimizdə oldu. Bu 3 gün ərzində komandanlıqdan heç kim maraqlanmadı ki, hardasınız, dəhlizi necə mudafiə edirsiniz? 3000 nəfərlik qüvvədən köməyə gələn də olmadı. 3 gün sonra ermənilər hucuma kecəndə komandirlərimi inandira bilmədim ki, 16 “İkarus” əsgər (təxminən 450 nəfər), 5-6 BMP və 1-2 tank hucuma hazırlaşır. Bizi danladılar ki, təşviş yaratma.Günorta emənilər hucuma kecdi. Həmin döyüşlər zaman 45 nəfərlik (Qoçazda itki vermişdim: 1 çəhid, 1 yaralı-Ə.V) şəxsi heyyətdən 11 yaralı, 4 itkin .Yəni bu da o demək idi ki, mən Laçın dəhlizini 30 nəfərlə müdafiə edirdim.Dayandığımız səngər ermənilərin səngəri olduğu üçün oranın koordinatları düşmənin əlində var idi.Dəfələrlə artilleriyadan atəşə tutulurduq.2 dəfə tank komanda müşahidə məntəqəmi vurdu.Əsgərim Seyidov Seymur məni sılkələyib ayıltdı. O olmasaydı, nə olacaqdı bilmirəm. Həyatımın bu hissəsini də Seymura borcluyam.\n-Bəs nə əcəb köməyə əlavə qüvvə çağırmadınız? -Dəhlizdə cəmi üç gün qaldım. Qarabağdan gedən maşınlara güllə atmırdıq.Amma qəti şəkildə girişi qadağan etmişdim.Həmin üç gün müddətinə bir nəfər də olsun Qarabağa girə bilmədi.Amma orada gərginlik getdikcə artmaqdadaydı.Məsələn, rabitə cihazının batareyasını doldurmaq üçün elektirik enerjisi yox idi.Tibbi ləvazimatlarımız tükənirdi.Kömək istədim. Əvəzində tabor komandiri Qorxmaz Qarayev düz üç dəfə mənə “geri çəkil” əmri verdi. Mən çəkilmədim.Çünki oradan bir addım da olsun geri çəkilsəydim, əsgərlərim ruhdan düşəcəkdi.Onları yenidən psixoloji olaraq hücuma hazırlamaq çətin olacaqdı.Təsvir edin ki, əsgərim Səmədov Qalib ağır yaralanıb, ayağı tamam qopub. “Jqut”la sıxıb ona “Pramidol” vurmaq istəyəndə dedi ki, komandir, iynə azdır, vurma. Saxla daha ağır yaralımız olsa, ona vuraq.Bax, bu əhval-ruhiyyədə olan əsgəri geri çəkmək olmazdı.\n“Əsgərlərimdən 4-ü itkin düşdü”\n-Necə oldu dəhlizdən çəkildiniz?\n-Artıq üçüncü gün idi. Gecə saatlarından başlayaraq düşmən qarşı mövqelərə xeyli zirehli texnika yığmağa başladı.Səhərə yaxınsa 16 “İkarus” canlı qüvvə gəldi.Bunlara baxmayaraq yenə də ərazidən döyüşsüz çəkilmək niyyətində deyildim.Döyüş başladı, bölüyüm qismən döyüş qabiliyyətini itirməsinə baxmayaraq ciddi müqavimət göstərdi.Lakin daşın arxasında mövqe tutub atəş açan əsgərimin arxadan vurulması vəziyyətin qəliz olduğunu göstərirdi.Düşmən boş qalan cinahlardan arxa tərəfimizə keçib bizi mühasirəyə salmağa çalışırdı.Əlimdə qalan əsgərlərdən 7 nəfərini iki qrupa bölüb arxadan hücum edən düşmənə müqavimət göstərməsi üçün göndərdim.Onlardan isə çavuş Alışov Aqilin rəhbərlik etdiyi 4 nəfərdən ibarət qrup itkin duşdu.Bu gun də axtarırıq, amma səs-soraq yoxdur.Artıq qüvvələrimiz müqayisə edilməyəcək dərəcədə qeyri-bərabər idi.Məcbur qalıb geri çəkilməli olduq.Kimlərinsə məsuliyyətsizliyi üzündən Qarabağın giriş qapısının açarını erməniyə verdik.Onu da qeyd edim ki, 701 saylı hərbi hissədəki xidmətim rəsmi olaraq qeydiyyata alınmamışdı.\n-Necə yəni, xidmətiniz rəsmi olaraq kitaba salınmamışdı?\n-708 saylı hərbi hissədən ora gedəndə mənim adımı qeydiyyatdan çıxarmışdılar. Amma 701 saylı hərbi hissədə qeydiyyata düşməmişdim. O zaman belə halları tez-tez görmək olardı.\n“Yerli taborlar arasında ədavət Ağdamı məhv elədi”\n-708 saylı hərbi hissəyə nə vaxt qayıtdınız? Orada nələr oldu?Hansı döyüşlərdə iştirak elədiniz?\n-708-ə qayıdanda komandir Talıb Məmmədov idi. O məni taborun qərargah rəisi vəzifəsinə təyin elədi. Ondan sonra 708 dislokasiya edəndə mən tabor komandiri vəzifəsinə təyin edildim.Özü də elə bir tabora ki, orada hərbi nizam-intizamdan söz gedə bilməzdi.Hamısı yerli - könüllü döyüşçülər idi.Həmin tabor silahı təhvil verib geri çəkilmək istəmirdi.Həmin məsələnin də öhdəsindən gəlməyi bacardım. O ki, qaldı Ağdam ərazisində keçdiyim döyüş yolu uğursuzluqla doludur. Təxribatlar, yerli taborlar arasında ədavət Ağdamı məhv elədi.Yaxşı olardı ki, həmin vaxtlar traktorçu, çilingər, qəbir daşı düzəldən, kafe işlədənlər öz işi ilə məşğul olaydı.Hərbçilərsə öz işini görəydi.\n“Erməni əsilli zabitə görə iş yerimi dəyişdim”\n-Atəşkəsdən sonra harada çalışdınız?\n-Atəşkəsdən sonra ordu korpusundan tutmuş Müdafiə Nazirliyinə qədər çalışdım. Müdafiə Nazirliyində işləyirdim. Bir erməni əsillinin hesabına iş yerimi başqa yerə dəyişdim. 25 il Rusiyada xidmət edib Azərbaycana gələn Qaffurov Seyran adlı biri varıydı. Onu Azərbaycanla yalnız anasının Şəkidəki məzarı bağlayırdı.Sabiq nazirin sinif yoldaşı olmuşdu deyə onu gətirib Müdafiə Nazirliyinin kəşfiyyat idarəsində şöbə müdiri vəzifəsinə qoymuşdular.Onun erməni olduğu dəfələrlə deyilmişdi. Nə isə ona görə iş yerimi dəyişdim. Sonra ordu korpuslarının birində çalışıb təqaüdə çıxdım.\noxunma: 4413 Tarix: 17-10-2017 19:00


Azərbaycan tərəfindən hərbi bölmələrinin gəri çəkilməsi barədə nəticələr çıxarmaq erkəndir: Davit Babayan Azərbaycan tərəfindən hərbi bölmələrinin gəri çəkilməsi barədə nəticələr çıxarmaq erkəndir: Davit Babayan\nAzərbaycan tərəfindən hərbi bölmələrinin gəri çəkilməsi barədə nəticələr çıxarmaq erkəndir: Davit Babayan\nAzərbaycan tərəfindən Ermənistan ilə sərhədindən ordu bölmələrinin gəri çəkilməsi barədə hər hansı nəticələr çıxarmaq erkəndir: Bu barədə NEWS.am-in müxbiriylə söhbət zamanı Artsax Respublikasının Prezidentinin mətbuat katibi Davit Babayan bəyan edib.\nDaha öncə məlum oldu ki, Azərbaycan Ermənistan ilə sərhədin iki hissəsində Qazaxda və Əfqanıstanda hərbi bölmələri sərhədçilərlə əvəz edəcək.\n“Əlbəttə, Ermənistan ilə sərhəddən və Artsax ilə təmas xətti boyunca hərbi bölmələrin gəri çəkilməsi ideal olardı. Amma bu fantastika sahəsindəndir. Bu bölmələrin nerəyə hərəkət edəcəyini də izləmək lazımdır. Bu çox şey edəcək. Nəticələr çıxarmaq üçün hələ erkəndir. Artsaxın Azərbaycan xalqı ilə deyil, Azərbaycan dövlətlə münaqişənin 30 il təcrübəsi var, çünki xalq da hakim elitanın gironu çevrilib. Ona görə, həssaslığı itməyərək, hərəkətləri izləmək, müvafiq nəticələr çıxarmaq və addımlar atmaq lazımdır”- deyə Babayan qeyd edib.


Kişilər üçün Cream Maxi Size - Mənim real təcrübə!\nKişilər üçün Cream Maxi Size – Mənim real təcrübə!\nMən nəzərdən başlamaq əvvəl, mən pis tərcümə üzr istəyirəm, dil mənim ana dili deyil. Men, mənim baxış əsasən sizin üçün ilə məşğul oluruq. güclü cinsi hesab olunur, baxmayaraq ki, hələ bir çox onun mahiyyəti ölçüsü, xüsusilə müxtəlif kompleksləri, əziyyət və utanılacaq bir şey yoxdur. problemlər xilas edə bilməz, onlar krem köməyi ilə, məsələn, həll olunmalıdır Maxi Size … Mən 5 ildir evli olduğunuz, ilk gün kimi ər sevgi. bizimlə cinsi baxımından hər şey gözəl, amma mükəmməl etmək istədi. Amma həll edilə bilməz haqqında onu demək, və heç bir məqam var idi. Mən bu reklam vasitələrinin bütün insan penis boşanma başqa bir şey deyil artırmaq ki, bilirdi. Bundan əlavə, bu hazırlıq kimyəvi bir çox ehtiva edir və üstünlük zövq eqoizm naminə əri sağlamlığını riskə. düz üz ilə dost, bu incə mövzu açmaq üçün bir dostu ilə bir partiya da oturmuş bir sevgilisi penis enlargement üçün krem istifadə edir ki, mənə Maxi Size və nəticələri olduqca məmnun. Əlbəttə, ev gələn ilk məlumat üçün İnternet dırmaşdı.\nBu krem haqqında İnternet fəzalarında yazılmışdır. veb\nBəzi hazırlanması həmişə bütün mümkün yan təsirləri anlamaq üçün çalışırıq, suallar, məlumat üçün tematik forumlar çəkilir haqqında real insanların fikirlərini bilmək. üçün penis enlargement krem kimi Maxi Size – bütün users müxtəlif nəticələr var. One, o bir az dərəcədə daha çox kömək etmişdir və biz təsiri eyni olacaq ki, gözləmək lazımdır bədən bütün müxtəlif, çünki bu təəccüblü deyil. Lakin bütün çox müsbət müştəri baxır. Əlbəttə zaman zaman və kəskin mənfi fikir sürüşmək. Əsasən bir saxta dərman satın insanlar. Bu sübut kimi Share photos, görmək olar. Hətta gözlə qutusu orijinal qədər fərqli olduğunu müəyyən edilə bilər.\nNədir Maxi Size : istehsalçıları, tərkibi bələdçi vəd\nquraşdırma keyfiyyətli corpora mağaralı cisimlərində əsas strukturunu təşkil edən penis, bir erektil toxuma asılıdır. Krem-gel Maxi Size tədricən və ağrısız bununla da penis ölçüsü artırılması, həmin orqanları uzanır kömək edir. Xeyli həssaslıq artır, yerli qan axını yaxşılaşdırır. vədləri krem istehsalçıları əsasən Maxi Size , penis artıq ötən ay istifadə 4-5 sm və geniş 1.5-2 sm uzunluğu artırmaq üçün. Orgasms çox parlaq və uzun olacaq. O, cinsi uzanırdı. Bu krem sağlamlığına tamamilə zərərsiz və heç bir məlum yan təsirləri var.\nkrem hissəsi və necə istifadə etmək kimi?\nistehsalçının rəsmi saytında krem etmək və parça üçün faydalı olan xüsusi fermentlər aiddir. Mən dərin qazmaq və fermentlərin hansı və necə təhlükəsiz tapmaq üçün qərar verdi.\nKollagen, Elastin – Bəli, bahalı üz kremlər istifadə olunur eyni olanları. Bu maddələr bununla penis sərt olur dik ümumi elastikliyini artırır.\nZülal – əzələ bina dünya istifadə protein ətrafında idmançı. xüsusi halda, bu üzv həcmi və uzunluğu artırmaq üçün kömək edir.\nTrietanolamin – ürəyiniz əsas funksiyası – testosteron sintezi təsir, qan damarlarını genişləndirir.\nBu ki, qeyd dəyər Maxi Size bir penis genişləndirilməsi üçün açıq sarı rəng, və başqa bir şey deyil. Bu acizliyini və ya sonsuzluq müalicə etmək mümkün deyil, bir müalicə deyil. Bu həkimə müraciət etmək daha yaxşıdır bu dərkedilməz ümid belə problemlər tətbiq etmək lazım deyil. Krem-gel Maxi Size bir nəmləndirici xatırladan ardıcıllıq. Bu asanlıqla yağlı izsiz dəri daxil sorulur. istifadə üçün ətraflı təlimat qutuları mövcuddur. Bütün siz – masaj cinsiyyət rub. yalnız həyəcanlı dövlət krem rub, və üstünlük eyni zamanda, xüsusilə skrotum olan bir santimetr miss deyil – vacibdir.\nHarada və necə penis enlargement krem almaq Maxi Size ?\nstatistika Aldanmayın – kişi üçüncü onların penis ölçüsü bədbəxt, müvafiq olaraq, tələb təchizatı yaradır və bazarda gün çox krem clones edir Maxi Size . Və bu – təəccüblü deyil, kişi Reytinqde o narkotik sayı 1 kimi. Buna görə də, saxta daxil etməmək üçün, yalnız burada rəsmi saytında almaq lazımdır:\nrəsmi mağazası Ünvan\nyeganə yolu satın məhsulun orijinallığının əmin ola bilərsiniz. Bu eyniləşdirmə kodu iştirakı və müdafiə nişanı göstərir ki. hətta axtarır deyil, iş deyil ki, bir əczaxanada bu krem almaq, o, sadəcə mövcud deyil. Amazon bənzər bir şey tapmaq mümkün ola bilər ki, bu məhsulların yalnız keyfiyyətli və səmərəliliyinin yüksək sual altındadır. Onun çoxdan gözlənilən bağlama mən sifariş sonra üçüncü gün qəbul edib. düz iş təslim və necə heyətinin bütün gizli, heç qutusuna nə başa düşmədim ki. Bu, yalnız hərəkətə krem yoxlamaq qaldı. Mən o, hətta onun ölçüsü ilə bədbəxt olduğunu bilmirdim demək deyil, ərini edirəm. Nə zərər və sevilən bir heysiyyət korlamaq? Sadəcə hər indi sex Bunun üçün xüsusi alıb bir möcüzə krem köməyi ilə performans erotik masaj yoldaşlıq etdi. O, bu vəziyyəti xoşuma gəldi daha tez-tez etmək begged və mənə yalnız əl edir. Ümumiyyətlə, hər kəs xoşbəxt edir. 2 həftə sonra ərimin penis ən əhəmiyyətli meyar idi mənim üçün olan həcmdə çox qalın olmuşdur. Teklemenin artıq təkrar olunur, və orgasms parlaq edir. Bir ay sonra, krem tətbiq bilmirdim ərim – o cinsi tanrı oldu. İndi nə çox orgasms bilirik. Mən vicdanla ölçülür deyil, lakin üzv uzun və qalın dəfə olmuşdur. Hesab edirəm ki, öz təcrübəsindən əmin idi sonra yalnız indi, Maxi Size bir oyun, və həqiqət deyil, mən bu krem idi ki, mənim ər demək bilər …


SOCAR-dan əhaliyə - XƏBƏRDARLIQ - ATV.AZ\nSOCAR-dan əhaliyə - XƏBƏRDARLIQ\n24.02.2015 13:02 684 dəfə oxunub\nAzərbaycan Dövlət Neft Şirkətinin (SOCAR) İnsan Resursları Departamentinin (İRD) rəisi Asif Bəkirli şirkətə işədüzəltmə adı ilə vətəndaşların kütləvi şəkildə aldadılması ilə əlaqədar əhaliyə müraciət edib.\nAPA-ya verilən məlumata görə, müraciətdə bildirilir ki, hazırda SOCAR-a işə qəbulla bağlı işbazlar tərəfindən aldadılan onlarla şəxs hüquq-mühafizə orqanlarına müraciət edib:\n“Bizdə olan məlumata görə, hardasa 12-15 arası müraciət hüquq-mühafizə orqanlarında araşdırılır və bəziləri barədə artıq tədbirlər də görülüb. Baxmayaraq ki, bununla bağlı SOCAR-ın korporativ veb səhifəsində (https://careers.socar.az//VacancyInfo) “SOCAR-a işə qəbulla əlaqədar dələduzluğa qarşı xəbərdarlıq” yerləşdirilib, lakin bu kimi hallar hələ də davam etməkdədir”.\nA.Bəkirli qeyd edib ki, fırıldaqçılar bəzi insanların sadəlövhlüyündən istifadə edərək, insanlardan müəyyən maliyyə vəsaiti alıb onları SOCAR-da işə düzəldəcəkləri barədə vəd verirlər:\n“Əgər bu şəxslərdən kimlərsə öz biliklərinə görə müsabiqədən keçib işə qəbul edilirlərsə, fırıldaqçılar bunu öz “xidmətləri” kimi təqdim edir, keçməyənlərin isə pulunu ya qaytarır, ya da müəyyən bəhanələrlə vaxtı uzadırlar ki, bu da vətəndaşların hüquq-mühafizə orqanlarına şikayət etmələrinə səbəb olur.\nBir daha bildiririk ki, keçirilən müsabiqələrdə kənar təsirlər (hətta İRD rəhbərliyinin) və neqativ hallar qeyri-mümkündür, çünki proses müvafiq komissiyalar tərəfindən tam obyektiv, şəffaf, çoxpilləli nəzarət və videoçəkilişlə həyata keçirilir.\nHər kəs bilməlidir ki, baş vermiş və yaxud baş verə biləcək qayda və yaxud qanun pozuntularının qarşısının alınması və ya təhqiqatının aparılıb aşkar edilməsini yalnız qanun keşikçiləri olan hüquq-mühafizə orqanları həyata keçirə bilərlər. Ona görə də belə dəllalların toruna düşənlər yalnız hüquq-mühafizə orqanlarına müraciət etməlidirlər”.


Oxu.az - Gələcəkdə ailə olmayacaq!\nGələcəkdə ailə olmayacaq!\nBu gün futuroloq və sosioloqların ən çox üzərində dayandığı mövzulardan biri məhz budur.\nXX əsrdən etibarən ailələr kiçilməyə başladı.\nƏvvəllər üç nəsil (baba, ata, nəvə) bir evdə yaşayırdılarsa, müasir dövrdə belə ailə forması az qala tarixə qarışır. Məsələ yalnız bununla məhdudlaşmır. Evliliklər qlobal miqyasda hər il bir neçə faiz azalır. Eləcə də, boşanmalar artır.\nİnsanlar getdikcə daha çox eqoist olmağa, daha çox özlərini düşünməyə başlayıblar. Yeni ailə formaları yaranır. Nikahsız yaşayanlar... Ayrı evlərdə, amma sevgili kimi yaşayanlar... Eləcə də, LGBT evlilikləri...\nBir sözlə, sosial dəyişikliklər yeniliklər yaradır və ailənin strukturunu da dəyişdirir. Qərbdə isə artıq yüksək səslə ailənin lazımsız olması barədə danışmağa başlayıblar. Onlar bir neçə amili önə çəkirlər. Hər şeydən qabaq məsələnin psixoloji tərəfi var.\nBelə ki, subaylıqda tənhalıq çəkən bir çox insanlar ailə qurmaqla azadlığa çıxacaqlarını düşünür və yanılırlar. Uşaq da olduqdan sonra ayrılmaq çox çətinləşir və yeni sosial məsuliyyətlər yaranır. Tənhalığın problemləri daha dərinləşmiş formada evlilikdə üzə çıxır.\nMəsələnin iqtisadi tərəfi də var. Ailə əleyhdarlarının fikrincə, həyat yoldaşını sərvətə qeydsiz-şərtsiz şərik etmək iqtisadi qanunlara ziddir. Elə “Amazon” rəhbərinin və Acun Ilıcalının verdikləri nəhəng təzminatları xatırlayaq.\nGələcəkdə ailənin var olub-olmayacağını müəyyən etmək, əslində, mümkünsüzdür. Dinlər də ailəni ucaldır və ailədənkənar hər cür münasibəti damğalayır. Lakin dinin də rolu dünyada getdikcə azalmaqdadır.\nMisal üçün, Hollandiyada ateistlərin sayı xristianların sayından daha çoxdur. Bu mənada, insanların öz fəaliyyətlərində dini dəyərlərə əsaslanması azalmağa doğru gedir. Əlbəttə, bizim kimi Şərq ölkələrində ailə institutunun müəyyən müddətə davam gətirməsi gözləniləndir. Hərçənd mövcud vəziyyət də dərin problemlər qoymaqdadır.\nAilədaxili zorakılıq, uşaqların ailə daxilində pis tərbiyəsi, feodal dövrünün qadını ikinci plana salan maskulin yanaşması kimi meyillər qalmaqdadır. Lakin ölkəmiz inkişaf etdikcə, həm bu problemlərə yeni həllər tapılacaq, həm də ailə quruluşu da tədricən dəyişəcək.\nTəfəkkürün dəyişməsi isə bir günün hadisəsi deyil. Misal üçün, müsahibə verən əksər müğənnilərin kişilərdə axtardıqları xüsusiyyətin “evi, pulu, maşını” olması da, əslində, arxaik dövrün qalığıdır.\nQadın özünü maddi cəhətdən təmin edə bilmirsə və bunun üçün ərin portmanatına ehtiyac duyursa, burada hansı qadın azadlığından söhbət gedə bilər? Təhsilsiz, gəliri olmayan, ərinə möhtac qadının azad olmaq şansı varmı?\nTəəssüf ki, universitet diplomunun da cehiz əlavəsi sayıldığı bir ölkədə yaşayırıq, lakin bu, belə qalmayacaq. On il əvvəl çox şey indiki kimi deyildi. On il sonra da indiki kimi olmayacaq.\nBəzi insanlar milli mentalitet adlandırdıqları və məzmunundan heç özlərinin də baş açmadığı bir qalanın içində gizlənirlər. Ancaq mentalitet də yenidən formalaşır və yenidən də dəyişir.\nQısası, Sovet dövrünün qapalı mühitində formalaşmış ailə institutu ilə müasir dövrün açıq cəmiyyətinin ailəsinin eyni olmayacağı aydındır.\nAilənin ümumən var olub-olmayacağı da gələcəyin məsələsidir. Lakin gələcəkdəki ailənin dünənki və bugünkü ailəyə bənzəməyəcəyi gün kimi aydındır.\nAzərbaycan uşağının idealı: Bayram NurluMolla və MarkKirpi kimi sevməliSənətsevər xalqımızKino tarixi yenidən yazılırDaha pis zamanlar olub, amma bundan əclafı olmayıbNiyə bizdə serial alınmır?Avamların mədəniyyəti: Onlar elə meyxanaya qulaq asmalıdırBir dərdim var...Məsciddəki qətliam və xoşbəxt gələcək xəyalları\nGöygöldə 15 sürücü barəsində protokol tərtib edildi – FOTO\nSMA xəstəsi Zəhranın köməyə ehtiyacı var: Onun səsi olaq, səsini duyuraq - FOTO


“ƏLİ İNSANOV VƏ İLQAR MƏMMƏDOV AZAD OLUNACAQLAR” - Adları siyahıya salınıb! » Hurriyyet.org - Online qəzet\n“ƏLİ İNSANOV VƏ İLQAR MƏMMƏDOV AZAD OLUNACAQLAR” - Adları siyahıya salınıb!\nHurriyyet.org bildirir ki, N.Cəfəroğlu “Yeni Müsavat”a açıqlamasında İnsanovun adını siyahılarına salmalarına bu cür şərh verib “Əli İnsanov da, İlqar Məmmədov da buraxılacaq. Biz istəyirik ki, 2019-cu ilə siyasi məhbuslarsız gedək. Buna çox ümid edirik. Əli İnsanovun da əfvə düşmə şansları var”.\nƏfv Komissiyasının üzvü Əliməmməd Nuriyev bildirib ki, kimin əfvə düşüb-düşməməsi ölkə başçısından asılıdır: “Burada müxtəlif QHT-lər, hüquq müdafiəçiləri, eyni zamanda ayrı-ayrı şəxslər məhkumlarla bağlı müraciət edə bilərlər. Amma əfvlə bağlı qərar qəbuletmə hüququ cənab prezidentə məxsusdur. Bu baxımdan əvvəlcədən kiminsə əfv olunub-olunmayacağını deyə bilmərik. Digər tərəfdən, qanunvericiliyin mövcud tələbləri var. Hazırda qanunvericiliyə görə, böyük ictimai təhlükə törətməyən cinayətlərlə məhkum olunmuş şəxslər dərhal qanuni məhkəmə hökmü qüvvəyə mindikdən sonra onların özləri, vəkilləri, QHT-lər, deputatlar və ya ayrı-ayrı şəxslər əfvlə bağlı müraciət edə bilərlər. Digər tərəfdən, az ağır cinayətlər törətmiş şəxslər cəzanın 3/1-ni çəkməlidirlər. Yalnız bu cəzanı çəkdikdən sonra onların əfv üçün müraciət etmək hüquqları var.


Xocavənd Mərkəzi Xəstəxanasında müəmma: Baş həkim kimdir? » NUH informasiya agentliyi\nMaraqlı4 iyul 2019 16:09\nXocavənd sakinləri rayon səhiyyə sisteminin kimin tərəfindən idarə edilməsini aydınlaşdırmaq istəyirlər... Səhiyyə Nazirliyinin bu məsələyə aydınlıq gətirməsi lazımdır...\nXocavənddən PİA.az-a daxil olan şikayətə əsaslansaq bu rayonun səhiyyə sistemində anormal bir durum hökm sürür. Hazırda rayon xəstəxanasının baş həkimi vəzifəsini daşıyan Rüfət Səfərovun formal bir fiqura çevrildiyi deyilir. Belə ki, Rüfət Səfərov baş həkim vəzifəsinə təyin edilsə də rayon səhiyyəsini keçmiş baş həkim Nurəngiz Bəşirovanın idarə etdiyi iddia olunur.\nAldığımız məlumata görə rayon Mərkəzi Xəstəxanasında sıravi həkim kimi çalışan xanım Bəşirova Rüfət Səfərovun kabinetində əyləşir. Xəstəxananı idarə edən Nurəngiz Bəşirova həmdə bütün maliyuə işlərinə nəzarət edir. Maraqlıdır ki, baş həkim Rüfət Səfərov onun kabinetini və səlahiyyətlərini "işğal” edən Bəşirovaya qarşı tam səssizlik və mütilik nümayiş etdirir.\nRayon icra başçısı Eyvaz Hüseynovun kadrı və yaxın adamı kimi tanınan Nurəngiz Bəşirova vaxtı ilə korrupsiya maxinasiyaları ilə gündəmdə idi. Onun haqqında ölkə mətbuatında sislsilə yazılar dərc olunurdu. Xocavəndin o vaxtkı baş həkiminin adı həmçinin bir çox qalmaqallarda hallanıb. Bir neçə il əvvəl Xocavənd Mərkəzi Xəstəxanasında baş verən dərman maxinasiyasına görə işdən çıxarılan Nurəngiz Bəşirova isə yenidən icra başçısı Eyvaz Hüseynova arxalanaraq xəstəxanada domindatlıq edir.\nXanım Bəşirovanın xəstəxanada söz sahibi olması isə Xocavənd əhalisinin narazılığına səbəb olsa da Eyvaz Hüseynov qeyri-rəsmi olaraq Nurəngiz Bəşirovanı faktiki olaraq "baş həkim” kimi çalışdırır. Bu isə Xocavənddə əhalinin əsas narazılıq səbəblərindən birinə çevrilib. Çünki Nurəngiz Bəşirova Xocavənd səhiyyəsini faktiki olaraq "ödənişli sistemlə” idarə edir.\n“Bakı Tikiş Evi”nin 64 işçisi koronavirusa necə yoluxub?\n16 may 2020 17:18


İmişlidəki biabırçı olayla bağlı son xəbərlər - Yenilənib\n13 Noyabr 2013 19:13\nƏrinə xəyanət etdiyinə görə, atası tərəfindən tövləyə salınaraq cəzalandırılan qadın barədə yeni məlumatlar əldə etmişik. İmişli rayon Polis Şöbəsindən AzNews.az-a verilən məlumata görə, araşdırma zamanı məlum olub ki, yayılan xəbərlər həqiqətə uyğun deyil. Şöbədən bildirilib ki, sözügedən qadından və onun valideyinlərindən, eləcə də qonşularından izahatlar alınıb. İzahatlarda qeyd olunan məsələ öz əksini tapmayıb. Qadın valideyinləri ilə bir yerdə və sivil şəkildə yaşadığını söyləyib.\nPolis İmişli rayonunun Otuzikilər kəndində əməliyyat-axtarış tədbiri həyata keçirib.\nRayon Polis Şöbəsindən AzNesws.az-a verilən məlumata görə, xəbər mətbuatda yayıldıqdan dərhal sonra əməliyyat qrupu yaradılıb və qeyd olunan kənddə araşdırma aparılıb.\nYazıda şərti adı açıqlanan qadının evi müəyyənləşib. Həmin evə baxış keçirilib və xəbərdə yer alan cinayət halına rast gəlinməyib: "Qadının tövlədə saxlanılması xəbəri yalandır. O, valideynləri bir evdə yaşayır"\nPolisdən o da qeyd olunub ki, əməliyyatçılar kənd əhalisi ilə söhbət aparıb, qonşularla fərdi danışıqlar həyata keçirilib.\nİki ildir tövləyə salınan 30 yaşlı Gülnar Əliyeva (ad və soyad şərtidir) işıq üzünə həsrətdir, yemək və su ona sinidə aparılır. Kənd sakinlərinin verdikləri məlumata görə, qapının altından sinidə yeməyi götürən zavallıı qadın iki ildir yeməyi o formada qəbul edir. Qadının faciəsi bir müddət əvvəl başlayıb.\nİki övladı olan ana ərini və uşaqlarını ataraq sevdiyi oğlana qoşularaq qaçıb. Həyat yoldaşı onu taparaq yenidən evinə, uşaqlarının yanına gətirib. Lakin bir müddət sonra həmin qadın başqa birinə qoşularaq evdən gedib. Bundan sonra onun həyat yoldaşı boşanaraq uşaqları da özü ilə Rusiyaya aparıb. Qadını isə atası Zakir və qardaşı sevgilisindən alaraq evə gətirib tövləyə salıblar. Qadın əzizlərindən bağışlanmasını yalvarsa da, atası onun yaşamaq haqqı olmadığını deyir.(milli.az)


"Ağdamın azad edilməsi hərb meydanında qazandığımız qələbələrin diplomatik yolla davamıdır" - Unikal.org\nAzərbaycan Respublikasının Prezidenti, Ermənistan Respublikasının Baş Naziri və Rusiya Federasiyasının Prezidentinin noyabr ayının 10-da imzaladığı üçtərəfli Bəyanata əsasən 20 noyabrda Ağdam rayonu tamamilə işğaldan azad edildi. Azərbaycan Ordusunun nəzarəti altına keçən şəhərin mərkəzində Azərbaycanın Dövlət Bayrağı ucaldılıb və Dövlət himni səsləndirilib.\nSilahlı Qüvvələrin Müzəffər Ali Baş Komandanının rəhbərliyi altında 27 sentyabrda başlayan və 44 gün davam edən Vətən müharibəsində Azərbaycan tarixinə şanlı zəfər səhifələri yazıldı və erməni işğalı altında olan ərazilərimizin böyük bir hissəsi azad edildi. Ağdamın azad edilməsi hərb meydanında qazandığımız böyük qələbələrin diplomatik yolla davamı, xalq-iqtidar birliyinin məntiqi nəticəsidir.\nO söyləyib ki, Ali Baş Komandanımız İlham Əliyevin rəhbərliyi altında əldə etdiyimiz möhtəşəm qələbələrimiz tezliklə Kəlbəcər, Laçın rayonlarının və digər torpaqlarımızın da azad edilməsi ilə, bununla da Azərbaycan Respublikasının ərazi bütövlüyünün bərpa olunması ilə başa çatacaqdır. Müzəffər Ordumuzun erməni işğalçıları üzərində şanlı döyüş qələbələri Ali Baş Komandanın ətrafında xalqın yumruq kimi sıx birləşməsi, əhalidə olan yüksək vətənpərvərlik ruhu, güclü iqtisadiyyat və qüdrətli ordu quruculuğu nəticəsində əldə olunub. Bu gün bütün dünya heyrətlə XXI əsrin hərbi standartlarına ən yüksək səviyyədə cavab verən Azərbaycan Ordusunun 44 gündə apardığı parlaq əks-həmlə əməliyyatlarından danışır.\n“Əziz Ağdamlılar, Əziz seçicilərim! Ağdamın azad olması tarixi zəfərimizdir. Sizi bu münasibətlə təbrik edir, ən səmimi istəklərimi çatdırıram. Hər birinizə can sağlığı və xoşbəxtlik arzulayıram!\nAğdam rayonu artıq bizimdir! Qarabağ Azərbaycandır!”


Mayın 11-də Azərbaycan Dillər Universitetində (ADU) universitetin Xarici ölkələr ədəbiyyatı kafedrasının müdiri, professor Aynur Sabitovanın təşəbbüsü, həmin kafedranın müəllimi Pərvin Mürsəlovanın təşkilatçılığı ilə “Dünyanı sülhə və məhəbbətə çağırış” adlı tədbir keçirilib. “Barış, sülh və əmin-amanlıq” mövzusunda keçirilən tədbiri Filologiya və jurnalistika fakültəsinin 333 a və b qrup tələbələri ingilis dilində hazırlayıb. Tədbirdə tələbələrin Amerika ədəbiyyatında multikulturalizm mövzusunda yazan yazıçılar haqqında hazırladığı süjetlər nümayiş olunub. Tələbələrin təqdimatında multikulturalizm mövzusunda yazan yazıçı Maya Anjeludan sitatlar səslənib, sülh və barışla bağlı mahnı ifa olunub. Tələbələr hər kəsi sülhə, barışa, gözəlliyə və mənəvi dəyərlərə sahib olmağa səsləyib. Sonda universitetin rektoru vəzifəsini icra edən professor Əfqan Abdullayev seçilən mövzunun çətinliyinə baxmayaraq xoş təəssürat aldığını, tədbirin təqdirəlayiq olduğunu bildirib. Hazırlanan tədbir vasitəsi ilə tələbələrin dərsi daha yaxşı mənimsədiklərini vurğulayan professor, onların mükafatlandırılacağını qeyd edib. O, tələbələr tərəfindən irəli sürülən milli-mənəvi dəyərlərlə bağlı ideyaların rəhbərlik tərəfindən rəğbətlə qarşılandığını və onların reallaşdırılması istiqamətində hər zaman dəstək olunacağını vurğulayıb.


DİQQƏT! Daha cərimə yazılacaq, nəzarət gücləndi – FOTOLAR » Bizimhedef.info\nBizimhedef.info » sosial » DİQQƏT! Daha cərimə yazılacaq, nəzarət gücləndi – FOTOLAR\nBakı şəhərində parklanma siyasətinə yenidən baxılır.\nBu barədə Minval.info-ya Bakı Nəqliyyat Agentliyinin (BNA) Mətbuat xidmətinin rəhbəri Mais Ağayev məlumat verib.\nO bildirib ki, əsas məqsəd dayanaqlı proqram təminatına söykənən avtomatlaşdırılmış sistemin qurulmasıdır:\n“Vətəndaşa müasir, keyfiyyətli və ən əsası şəffaf xidmətin göstərilməlidir. Qeyd edilən prinsiplərə nail olmaq üçün parklanma yerlərində, habelə dayanma və durmanın qadağan edildiyi yerlərdə inzibati xəta törədilməsinə görə elektron protokolların tərtib edilməsi məqsədilə foto və ya video qeydiyyat funksiyalarına malik xüsusi texniki vasitələrin quraşdırılması istiqamətində ciddi iş aparılır. Prosesin yaxın vaxtlarda yekunlaşması nəzərdə tutulub. Yeni texniki vasitələrin qurulması ilə yanaşı mövcud potensialdan da istifadə edilir. Qanunsuz Parklanmaya Nəzarət Kameraları sisteminin fəaliyyəti daha təkmilləşdirilib”.\nM. Ağayevin sözlərinə görə, sistem vasitəsi ilə yollara nəzarət gücləndirilib:\n“Hazırda həmin kameralar vasitəsi ilə yollarda dayanma durma qaydalarını pozan avtonəqliyyat vasitələri müəyyən edilir. İnzibati xəta törədən sürücülər barədə müvafiq tədbirlərin görülməsi üçün məlumatlar müvafiq bazada toplanılır. Artıq paytaxtın əksər küçə və prospektlərində xüsusəndə hərəkətin intensiv olduğu eyni zamanda günün pik saatlarında sıxlıq müşahidə edilən yollarda Qanunsuz Parklanmaya Nəzarət Kameraları fəaliyyət göstərir. Yollara nəzarət növbəli iş rejimdə fasiləsiz olaraq həyata keçirilir.\nBunu nəzərə alaraq bir daha sürücülərə parklama zamanı daha diqqətli olmağı, avtomobillərini qeyri-qanuni yerlərdə park etməmələri, digər hərəkət iştirakçılarına qarşı anlayışlı və son dərəcədə diqqətli olmağı tövsiyə edirik”.\nBaş DYP İdarəsi ittihamlara cavab verdi


Professor Xaləddin İbrahimli: "Bizi tərbiyə edən dəyərlər bəlli deyil" - MÜSAHİBƏ\n18 Dekabr 2017 - 17:58\nProfessor Xaləddin İbrahimli:"Bizi tərbiyə edən dəyərlər bəlli deyil" - MÜSAHİBƏ\nBaşa çatmaqda olan ilin ən önməli hadislərəindən biri, şübhəsiz ki, ABŞ prezidenti Donald Trampın Qüdsün İsrailin paytaxtı kimi tanıması və səfirliyin bu şəhərə köçürülməsi barədə qərarıdır. Vaşinqtonun bu mövqeyi regionda gərginliyi yüksəldib, İsraillə Fəlsətin arasında bütün danışıqlar dayandırılıb, razılaşmalar ləğv olunub, hər gün qan tökülür. Bu gərginlik ABŞ-a niyə lazım idi?\nTrampın məlum qərarına qarşı Türkiyənin öncüllüyü ilə İslam dünyası etiraz edir. Türkiyə prezidenti R.T. Ərdoğan İƏT-nin fövqəladə toplantısını çağırdı, İsrailə və ABŞ-a qarşı ritorikasnı sərtləşdirdi, qərarın ləğvi üçün beynəlxalq müstəvidə hüquqi-siyasi addımların atılacağını bəyan edir. Ankaranın bu fəallığı hansı nəticələrə gətirib çıxara bilər? Bəs hadisələrə müsəlman ölkəsi olan Azərbaycandan verilən reaksiyalar kənardan necə görünür?\nMövzu ilə bağlı Strateq.az-ın suallarını Türkiyədə yaşayan azərbaycanlı professor Xaləddin İBRAHİMLİ cavablandırıb:\n– ABŞ prezindenti Donald Trampın Qüdslə bağlı bəyanatının arxasında hansı siyasi məqsədlər dayanırdı? Bu, seçkiqabağı verilən vədin yerinə yetirilməsidir, yoxsa Vaşinqtonun Yaxın Şərqlə bağlı siyasətindəki dəyişikliklərin təzahürüdür?\n– Təəssüf ki, Ağ Ev Orta Doğu siyasətində heç bir dəyişmə aparmaq istəmir. 2003-cü ildə İraqa müdaxilədən sonra başlanan yanlış siyasət inadla davam etdirilməkdədir. Nəticə isə göz qabağındadır – Amerikanın mövqeləri bölgədə və dünyada hər gün zəifləyir. Bəs Tramp niyə beynəlxalq hüquqa və BMT TŞ qətnamələrinə zidd olan belə bir yanlış qərara imza atdı? Bilirsiniz ki, Amerikadakı son prezident seçkilərinə Rusiyanın kiber müdaxiləsi Tramp iqtidarının legitimliyinə neqativ təsir göstərib. Onun ölkə içində də, xaricdə də nüfuzu zədələnib. Görünən budur ki, Trampı ölkədə nüfuzunun sarsılması daha çox narahat edir. Buna görə də o daxili ictimai rəydə mövqelərini möhkəmləndirməyə ayrıca diqqət yetirir. Amerikada protestantlar toplumun yəhudilərlə işbirliyinə üstünlük verən önəmli bir parçasıdır. Bu qərar da daha çox onların rəğbətini qazanmağa yönəlmiş taktiki bir addımdır. Məncə, Trampı inandırıblar ki, qərarın bölgədə yaradacağı gərginlik əvvəlki gərginliklər kimi keçici olacaq. İsrail rəsmiləri də məsələyə təxminən belə yanaşdılar. Udan da onlar oldu. Bir həmlə də edib və bir addım qabağa getdilər. Amerika bu qərarla dövlət olaraq bir şey qazanmadı. Nə itirdiyi də qarşıda daha aydın görünəcək.\n– Bu qərara beynəlxaq reaksiya birmənalı şəkildə mənfi oldu. Hətta ABŞ-ın Avropadakı müttəfiqləri – NATO ölkələri də onu dəstəkləmədi. O zaman Vaşinqton müttəfiqlərin reaksiyasını nəzərə almadan nəyi hədəfləyir?\n– Avropanın içində də problemlər var. Həm Birlik, həm də Almaniya, İspaniya, İngiltərə daxilində ictimai narahatlıqlar artıb. Belə bir vaxtda onlar da Orta Doğuda gərginliyin daha da yüksəlməsini, əlavə başağrılarının yaranmasını istəmirlər. İsrail və Amerikanın bölgədəki aqressiv siyasətindən Avropa zərər görür. “Ərəb baharı”nda Avropanın zərəri qazancından çox oldu-həm maddi, həm mənəvi. Yaxın günlərin təcrübəsi göstərdi ki, Orta Doğudan köçmənlər gələndə Avropa Birliyi dövlətləri arasında münasibətlərdə də gərginlik artır. İndi Orta Doğudakı gərginlik yeni fazaya daxil olsa, yenə AB-nin bir qazancı olmayacaq. Buna görə onlar da Amerika və İsrailin belə riskli işbirliyinə etiraz edirlər. Tramp Amerikası ilə Avropanın müttəfiqliyi də xeyli zəifləyib. "Brexsit"dən sonra AB güvənliyini belə, ABŞ-a etibar etmək istəmir və öz silahlı qüvvələrini yaratmağı planlayır.\n– Türkiyə İslam Əməkdaşlıq Təşkilatına daxil olan ölkələrin fövqəladə toplantısını çağırdı və burada bir sıra bəyanatlar, qərarlar verildi. Bunun real siyasi proseslərə təsiri ilə bağlı rəylər isə ürəkaçan deyil. Siz necə düşünürsüz?\n– Dünya müsəlmanlarının Myanmar faciəsinə və ABŞ-ın Qüds qərarına reaksiyalarına baxın. Myanmarda minlərlə insan öldürüldü, yüz minlərlə insan qaçqın düşdü, amma bu faciələr dünyada adekvat əks-səda yaratmadı. Qüds qərarı isə bütün İslam aləmini ayağa qaldırdı. Müqəddəs yerlərin insanlara görünməyən və qeyr-adi bir təsiri var. Hər halda bunun sirləri araşdırılmayıb.\nTürkiyənin təşəbbüsü ilə İƏT-in toplantısının keçirilməsi önəmli hadisədir. Bu, Türkiyənin İslam dünyasında lider ölkə olduğunu təsdiqləyir. Alınan qərarın da təsiri var və irəlidə bunu daha aydın hiss edəcəyik. Önəmli olan odur ki, bu gün Türkiyədən başqa heç bir müsəlman dövləti belə bir toplantı keçirə bilməzdi. Lider ölkələrdən Səudiyyə, yaxud İran hansı biri bu toplantını keçirsəydi, fiasko ilə üzləşərdi. Toplantını Türkiyə keçirdi və dünya onun İslam aləminin lideri olduğunu gördü.\nGörünən gerçəkliklərdən biri də bu oldu ki, Türkiyəsiz Orta Doğuya barışın gəlməsi imkansızdır. Çünki bu dövlətin İslam dünyasına yönəlik siyasətində məzhəbçiliyə yer yoxdur. Türkiyə hər zaman məzhəbçiliyin fövqündə dayanıb və bu mövqe ona geniş fəaliyyət imkanları qazandırıb.\n– Sizcə, yaxın zamanlarda Orta Doğuda barış mümkündürmü?\n– Yaxın zamanlarda Orta Doğuda barış olmayacaq. Təxminən bir il öncə söylədiyim bir fikri yenə təkrarlamaq istyirəm: bugünkü Orta Doğu 1618-1648-ci illər Avropasını xatırladır. Məzhəb zəminində 30 il savaş getdi və Avropada hər 4 insandan biri bu savaşın qurbanı oldu. 1648-də avropalılar Vestfalda bir araya gəlib sözləşmə imzaladılar və bir-birlərinin sərhədlərinə hörmətlə yanaşacaqlarını bildirdilər. Orta Doğu bu gün təxminən həmin dövrü yaşayır. Bu bölgənin də Vestfal sözləşməsinə ehtiyacı var. Vesfal sözləşməsinə beynəlxalq münasibətlərdə yeni dünya düzəninin yaradılmasının başlanğıcı kimi baxsalar da, əslində bu, Avropa üçün bir düzənin yaradılması idi. Orta Doğunun da buna ehtiyacı var. Əks təqdirdə, kənardan dünən İngiltərə, bu gün ABŞ, sabah da bir başqa güc bölgənin yenidən şəkilləndirilməsinə girişəcək. Bölgə dövlətləri özləri bir araya gəlib İƏT toplantısında, ya da başqa bir formatda sərhəd toxunulmazlığına, məzhəbdən siyasi alət kimi istifadənin qəti qadağan edilməsinə qərar verməli, bu iki önəmli məsələdə razılığa gəlməlidirlər. O zaman hər bir dövlət, o cümlədən İsrail də imzalanan sazişin şərtlərinə uymalı olacaq, kənar güclərin də müdaxilə imkanları zəifləyəcək. Bu işi isə bölgə dövlətlərindən ancaq Türkiyə görə bilər. Ankaradan başqa lokomotiv güc təsəvvür etmək çətindir. Yaxın günlərdə Əkmələddin İhsanoğlu da TBMM-də çıxışında eyni fikri söylədi. Məncə, strateji düşüncədir və Orta Doğu məsələsinin kökündən çözülməsinin tək və effektli yolu budur.\n– Kənardan baxanda, Azərbaycanda ictimai rəyin Qüds böhranına münasibəti, reaksiyası necə görünür?\n– Təəssüf ki, çox dayanqsız. Bizdə ümumiyyətlə ictimai rəy strateji məsələlərə münasibətdə asanlıqla dəyişir. Bu gün bir düşüncədə olan insanı sabah asanlıqla tam fərqli düşüncənin məcrasına yönəltmək olur. Belə olmaz. Məncə, bunun iki önəmli səbəbi var. Birincisi, bizi tərbiyə edən dəyərlər bəlli deyil. Bu sahədə boşluq var. Toplumu indi hansı dəyərlər tərbiyə edir? Bu suala cavab axtarılıbmı? Təbii ki, toplumda fərqli düşüncələr olmalıdır. Bu gəlişmənin önəmli səbələrindəndir. Amma starteji milli məsələlərdə çoxluq eyni, ya da bənzər düşüncədə birləşməli və düşüncələrində, məramlarında stabil və dayanıqlı olmalıdır. Millət millət olduğunu belə göstərir.\nİkinci səbəb, Azərbaycan insanın çox manipulyasiya olunması, başqa sözlə, manipulyasiyaya öyrədilməsidir. Yetkin vətəndaşı olan cəmiyyət deyilik. Baş verənləri analiz etmirik və analiz edən zaman təməl prinsiplərin nə olduğunu bilmədiyimizdən, istinad nöqtələri tapa bilmirik. Bu üzdən də bir-birimizə, çevrəmizə, dinə, tarixdən gələn dəyərlərə münasibətimiz sürətlə və yüngül bir təmasla dəyişir.\nABŞ-ın Qüds qərarını sosial şəbəkələrdən və mediadan izlədim. Nə qədər rəngli, eyni zamanda ziddiyyətli, yanlış, zərərli, hətta qorxulu fikirlər var. Adamın qafası qarışır. Bu qədər dağınıqlıq, prinsipsizlik olarmı? Bu cür toplum ən zəruri məqamlarda belə bir araya gələ bilməz, gəlsə də tezliklə fərqli səmtlərə yönələrlər. Məncə, bu gün ölkənin starteji problemlərinin həll olunmamasının da əsas səbəbi burda axtarılmalıdır. İpdən qopan muncuq dənələri kimi dağılmışıq və hərə bir tərəfə yuvarlanmaqdadır. Demokratiyanı da çox yanlış qavramışıq. Onun həm də önəmli, faydalı olanlar ətrafında harmoniya yaradılması demək olduğunu, deyəsən, tamamən unutmuşuq.


Dunya edebiyyati e2 -VivoBook\nAmazon Kindle, Amazon.com adlı Amerikan şirkəti tərəfindən 2007-ci ildə satışa çıxarılan bir elektron kitab görüntüləyicisidir. Kindle, kabelsiz internet daxilolma müraciəti sayəsində "Amazon Whispernet Şəbəkəsi"nə bağlanaraq "Kindle Store" üzərindən satışa təqdim edilən məhsulları (2008-ci ildən etibarilə təxminən 88.000 məhsul) müəyyən bir ödəniş qarşılığında yükləmək qabiliyyətindədir.\nPDF Daşına bilər Sənəd Formatı\nPDF,(Portable Document Format; Daşına bilər Sənəd Formatı)\nplatformalar arasında daşına bilən və yazdırıla bilən sənədlər yaratmaq məqsədiylə çıxarılmış ədədi bir fayl formasıdır. Bir çox platforma üçün pulsuz görüntüleyiciler olması səbəbindən PDF yazdırılabilir və təşkil edilməsi gözlənilməyən sənədlərin paylanması üçün istifadə olunur.\nAA Adobe Acrobat\nAdobe Acrobat (köhnə adı Adobe Acrobat Reader) Adobe proqram təminatı şirkəti tərəfindən inkişaf etdirilən bir pulsuz PDF oxuma proqramıdır. 1984-ci ildən bəri inkişaf etdirilməkdədir. Çox sayda fərqli proqram ilə PDF faylları oxumaq və nəzarət üçün istifadə edilir\nCalibre - elektron kitabxanada müxtəlif formatda olan kitabları oxumaq, yaratmaq ve saxlamaq üçün istifadə olunan açıq proqram təminatıdır. Proqram Amazon, Android, Apple, Barnes & Noble də daxil olmaqla bir çox müxtəlif e-book istehsalçıları sinxronizasiya imkanına malikdir. Proqram class platformalıdır. Proqram əvvəl libprs500 adlanırdı, lakin 2008-ci ildə adı dəyişdirilib. 1


Motivasiya – Humanpreneurship\n22 April 2021 2021-04-22 13:38\nİstedadlarına şübhə etmədiyim bir çox insan tanıyırdım – onlar ölənə qədər sahildə qaldılar və hamısı özündən soruşmuşdu: “Kifayət qədər gücüm çatacaqmı?”\nMotivasiya həyatımızda hər bir xırda məqamdan ilhamlana biləcəyimiz bir şeydir.\nMəsələn, qarışqaların komanda şəklində nəyisə daşıdığını görüb ilhamlana bilərik, uçan bir quşun zirvələrə necə ucalmasından ilhamlana bilərik və hətta övladımızın ilk yerimə cəhdini belə özümüzə motivasiya mənbəyi kimi seçib yeni addımlar ata bilərik.\nMotivasiya (Lat. Movēre – dən “hərəkət etmək”) – hərəkətə motivasiya; insanın davranışını idarə edən, istiqamətini, təşkilatını, fəaliyyətini və sabitliyini təyin edən psixofizioloji proses; bir insanın ehtiyaclarını fəal şəkildə təmin etmək qabiliyyəti.\nMotivasiya loru dildə desək özünü çimdikləmək və ya məcbur etməkdir.\nNömrə 1 – Kitablarda yazılanları təkrar etmə\nDünyanın ən yaxşı kinozalı beyindir və yaxşı kitab oxuyanda bunu başa düşürsən.\nDostlar tez – tez dediyim məqamlardan biri kitabda yazılan motivasiya sözlərinə uymamaqdır.\nKitabda yazılan motivasiya sözləri və ya situasiyaları həyatda gerçəkləşdirmək ehtimalı çox aşağıdır.\nƏksər hallarda bizə motivasiya kitablarında təqdim olunan sözlər sırf bir xüsüsi məqamda işləyəcək sözlərdir.\nMəsələn, ən populyar motivasiya kitablarını belə götürsək, orda yazılan motivasiya sözlərinin baş qəhrəmana kömək etdiyi kimi sizə kömək etməsi üçün siz eyni dövrdə, eyni şəhərdə, eyni mədəniyyətdə və eyni insanlarla bir məkanda olmalısız ki, sizə də eyni cür təsir etsin.\nAmma hətta bu dəqiqlikdə təkrar olunsa belə heç bir qarantiya yoxdur ki, sizdə eyni nəticə alınacaq.\nKitabları oxumaq mütləqdir və vacibdir, amma kitabdan nəticə çıxarmaq daha da vacibdir!!!\nNömrə 2- Təqlid ediləsi adam seçin\nTənqiddən daha çox təqlid ediləcək insana ehtiyac duyulur.\nİlk öncə motivasiya almaq üçün özünüzə təqlid edəcəyiniz insanı seçin.\nBu hər kəs olar bilər – qapı qonşunuz, sosial şəbəkədən tanıdığınız bir insan, məşhur bir insan və sairə..\nAmma əlbəttə ki, mən sizə daha yaxın olan birisini seçməyi məsləhət görərdim, yəni çox yuxarıdan getməyin, pillə-pillə edin J.\nYəni siz idmana başlayırsınızsa dərhal 150 kq qaldırmağa fokuslanmayın, əvvəla 30 – 40 kq və sonra da artırmaqla 150 kq – a qədər gəlib çata bilərsiz. Birdəfəlik 150 kq ilə başlayıb və bunu bacarmayıb tez həvəsdən düşə bilərsiz.\nEyni ilə əgər siz ilk olaraq təqlid mənbəyi kimi Steve Jobsu seçsəz, onun nail olduqlarına çata bilmədikdə tez zamanda ruhdan düşəcəksiz. Amma daha real olan məsələn, daima səhər qaçışı edən bir insanı təqlid etməyə başlasaz qısa müddətdə onun nəticəsinə nail olub, yeni təqlid edəcəyiniz adam seçə bilərsiz…\nAddım – addım siz daha da çox nəticələrə nail ola bilərsiz.\nNömrə 3- Divandan qalxın\nBir insanın rahatlıq zonasının yalnız divan olması qəbuledilməzdir.\nƏla, təqlid ediləcək adamı seçdik, bu asanddır.\nİndi isə çətin olana keçək, divandan qalxmaq zamanıdır.\nHərçənd ki, bu cümlələri yazdığım zaman özüm elə divanda oturmuşam J.\nƏlbəttdə bu çətindir, amma divandan qalxmasaz mexanizm işə düşməyəcək.\nYəni nə qədər də beyinlə maşını idarə etmək istəsəz, maşın yerindən tərpənməyəcək – mütləqdir ki, ayağa qalxıb maşını işə salasız.\nMaşını işə salandan sonra isə artıq sizə yol xəritəsi və ya başqa sözlə desək planlamaq lazımdır hara gedəcəksiz, hansı yolla gedəcəksiz və sairə…\nNömrə 4- Planlaşdırın\nPlanlaşdırma – liderin nailiyyət sahilinə çatması üçün bir körpüdür.\nPlanlaşdırmağa nədənsə başlamaq lazımdır.\nBuna ya kağız üzərində, ya da onlayn tətbiqlər vasitəsilə başlamalısız.\nMəsələn, siz arıqlamaq istəyirsiz, amma bunun üçün motivasiya yoxdur.\nPlanı hiyləgərcəsinə elə qurmalısız ki, motivasiyanın özünə kələk gələ biləsiz.\nArıqlamaq məsələsində nümunə: bir kağız üzərində “filan şeyi yemə” və ya “qapını açma” yazısını yazıb soyuducunun üstünə yapışdıra bilərsiz və ya tanıdığınız insanın necə arıqladığı şəklini qoya bilərsiz (əvvəl – sonra).\nBu nümunə sizə kömək edəcəkmi bilmirəm, amma planlaşdırıb etməyincə siz də bilməyəcəksiz.\nÜmümiyyətlə hər bir insana bir şey təsir edir, kiməsə qamçı, kiməsə isə sığallanmaq.\nBunu təyin etmək üçün planlaşdırıb yoxlamaq lazımdır.\nDigər variant olaraq gündəlik ediləcək bir siyahı hazırlaya bilərsiz, hansı ki, nəyi nə vaxt etməniz haqqında sizə bildiriş verəcək.\nPlan olmadan başlayaq görək nə alınır – 99% hallarda bu işləmir.\nSiz əgər döyüşə “gəl müharibə başladaq sonra baxarıq” məntiqi ilə yanaşsaz, mütləq ki, məğlub olacaqsız. Amma öncədən kənd və ya rayon ələ keçirmək üçün plan qursaz çox böyük nəticələrə nail ola bilərsiz.\nNömrə 5- Hərəkətə keçin\nHeç vaxt olmayan bir şeyə sahib olmaq istəyirsinizsə, heç etmədiyiniz işi etməlisiniz.\nPlanı yazdıq, kağız üzərində də çox gözəl görünür.\nBunu indi yuxarıda qeyd edilən kimi etmək lazımdır.\nMənim əsasən düşündüyüm odur ki, məcburən çox zaman heç nəyə nail olmaq olmur, amma istisnalar var.\nMəsələn, idman zalında məşqçi sizi idmana məcbur edəndə ortaya nəticə çıxır və ya özünüz – özünüzü məcbur edəndə də ortaya nəticə çıxara bilirsiz.\nAmma məncə siz mental olaraq buna hazır olmadıqca və özünüzu məcbur etmədikcə, məşqçi sizi nə qədər məcbur etsə də, disiplindən kənara çıxacaqsız.\nİdmandan sonra gedib burger yeyəcəksiz, nəticə və əziyyət boşa gədəcək.\nMən əsasən hərəkətə keçmək üçün “mən bunu etsəm hansı üstünlüklərə sahib olacam” kimi düşüncələr ilə özümə motivasiya verirəm.\nÇox halda bu işləyir, sizin üçün də işləyə bilər, yoxlayın.\nNömrə 6 – Nəticəni analiz edin\nTədqiq etmək hər kəsin gördüklərini görmək və heç kimin düşünmədiyi şəkildə düşünməkdir.\nƏn şirin bölüm budur.\nArtıq bir işin öhdəsindən gəlib, nəticəni görüb analiz etmək ən gözəl məqamlardan biridir.\nAmma nəticəni analiz edən zaman da çox diqqətli olmalıyıq.\nSəhf analiz nəticəsində bizim önə düşmək əvəzinə, geriyə düşmək ehtimalımız da çox böyükdür. Müharibədə bir şəhəri qısa müddətdə işğal etməyinizi düzgün analiz edə bilməsəz, növbəti şəhərdə məğlubiyyət sizin üçün qaçılmazdır.\nDüzgün analiz etdikdə isə aydın olur ki, həmin şəhərdə əhalinin 90% – i yaşlı və qocalardan ibarətdir və bu o demək deyil ki, növbəti şəhərdə döyüşməyə hazır olan əhalinin sayı belə az olacaq.\nGöstərilən misaldan başa düşürük ki, analiz edən zaman mütləq fərqli faktorlara fikir vermək və ən əsası da fərqli prizmadan nəticəyə baxmaq çox vacibdir.\nƏlbəttdə əldə etdiyiniz nəticəyə sevinməyi unutmayın, uğurun dadını çıxarmaq vacibdir. Əks halda əldə etdiyiniz uğura seviməsəz onu qazanmaq istəyi də olmayacaq.\nNömrə 7 – Nəticə\nSon olaraq dostlar Motivasiya gözəldir, amma nəyəsə nail olduqca gözəldir, əks halda bu sadəcə söz kimi qalır.\nÇalışın motivasiyadan maksimum fayda çıxarasız və sizin üçün çalışan motivasiya formulunu tapasız.\nMotivasiya həyatımızda hər yerdədi, diqqətli olsaq bunu görə bilərik.\nMəsələn bir gözəl xanım gördüyümüz zaman dəridən – qabıqdan çıxıb, onunla tanış olmaq istəyirik.\nBizim motivasiyamız maksimum həddə olur və tanış olmaq üçün hətta səhərlər oyana bilməyən insan səhər 8 – də dayanacaqda həmin xanımı gözləyir.\nVə ya uşaq ikən valideynlərimizə oyun və ya oyuncaq aldırmaq üçün min hiylələrə əl atırıq.\nGördüyümüz kimi biz istəyəndə gözəl motivasiya tapıb hərəkətə keçirik.\nOna görə hamıya arzum həyatda hər məsələyə oyuncaq istəyən uşaq və ya xanımı bəyənmiş bəy kimi yanaşmanızdı – onda dağları da yara biləcəksiz J.\nXəyallarınızı qorxularınızdan güclü edin\nachieve goals, business, dreams, motivation